c: text/html

text:
"सजना के अंगना में सोलह सिंगार " : रिलीजक बादक आरंभिक रिपोर्ट आह्लादकारी (भास्कर झाक रिपोर्ट )
विश्वस्त सूत्र स प्राप्त सूचना के अनुसार मैथिलीक बहुचर्चित फिल्म सजना के अंगना में सोलह सिंगार, जे १४ अक्तूबर २०११ के रिलीज भेल ,के अपार सफलता भेट रहल अछि . अहि समय में इ फिल्म दरभंगा के छबी गृह क्रेज डोल्बी, सुपौल तथा बेनीपट्टी स्थित छबि गृह में बड धूमधाम स चलि रहल अछि . मधुबनिक छबि गृह सब में से हो जल्दिये देखावक प्रयास भय रहल अछि . फिल्म निर्देशक , कलाकार , संगीतकार श्री मुरलीधर जी मधुबनी स मोबाईल द्वारा सूचित कयाला कि टिकट काउंटर पर दर्शकगनअक बड भीर देखल जा सकैत अछि , इ अहि बताक द्योतक अछि कि यदि मैथिलि में बढ़िया फिल्म बनावल जाय ता दर्शाकगणक कोनो कमी नहिं. सजना के अंगना में सोलह सिंगारक सफलता मैथिलि सिनेमा के मुख्य धारा स जोराबक में बहुत महत्वपूर्ण साबित होयत.मैथिली के सुन्दर गीत संगीत और डैलोग स सजल मैथिलि फिल्म निर्माता संदीप झा प्रस्तुत सजना के अंगना में सोलह सिंगार मैथिली सिनेमा के इतिहास में अपन महत्वपूर्ण सफलता स अवश्य याद कायल जायत ! - भास्कर झा

robotstxt: allowed

filter: keep


text:
नेफियू रियो
नेफियू रियो एक भारतीय राजनीतिज्ञ छी जे भारतक नागाल्याण्ड राज्यक वर्तमान मुख्यमन्त्री छी। एहि सँ पहिने ओ सन् २००३-०८, सन् २००८-१३, सन् २०१३-१४ धरि लगातार तीन बेर मुख्यमन्त्री कऽ पद पर रहि काज करि चुकल अछि। हिनकर वर्तमान कार्यकाल ८ मार्च २०१८ कऽ प्रारम्भ भेल । ओ २०१४-१८ कऽ मध्य नागाल्याण्ड लोक सभा क्षेत्र सँ सांसद सेहो रहल अछि।
ज्योती मगर
ज्योती मगर एक नेपाल लोक गायिका, मोडेल आ नर्तकी छी । हुन्कर जन्म रोल्पा जिलाकऽ नुवागाउँ गाविसमे भेछल । ओ विसं २०६३ सँ सांगीतिक क्षेत्रमे प्रवेश केनए छल ।
असमिया भाषा
असमिया भाषा वा असामी एक पूर्वी भारोपेली भाषा छी जे भारतीय राज्य असममे मुख्यतया बाजल जाइत् अछि । ई असम राज्यक आधिकारिक भाषा सेहो छी । आधुनिक भारतीय आर्यभाषासभक शृङ्खलामे पूर्वी सीमा पर अवस्थित असमक भाषाकें असमी, असमिया अथवा आसामी कहल जाइत अछि । असमिया भारतक असम प्रान्तमे बाजल जाइवला प्रमुख भाषा छी । भाषा परिवारक दृष्टिसँ एकर सम्बन्ध आर्य भाषा परिवार सँ अछि आ बाङ्ग्ला, मैथिली, उड़िया आ नेपालीसँ एकर निकट सम्बन्ध अछि । गियर्सनक वर्गीकरणक दृष्टिसँ ई बाहरी उपशाखाक पूर्वी समुदायकें भाषा छी, मुदा सुनीतिकुमार चटर्जीक वर्गीकरणमे प्राच्य समुदायमे एकर स्थान अछि । उड़िया भाषा तथा बङ्गला भाषा जका असामीक ...
हरसिमरत कौर बादल
हरसिमरत कौर बादल भारतक एक राजनीतिज्ञ छी आ भारत सरकारक पूर्व खाद्य प्रसंस्करण उद्योग मन्त्री छल। ओ भटिन्डा लोक सभा निर्वाचन क्षेत्रसँ वर्ष २००९ सँ निरन्तर १५हम आ १६हम लोकसभाक सांसद छी । ओ शिरोमणि अकाली दल पार्टीक सदस्य आ पञ्जाबक उप मुख्यमन्त्री सुखबीर सिंह बादलक पत्नी छी । पञ्जाब क्षेत्रमे घटि रहल लिङ्ग अनुपातक विरुद्ध चलाओल जाऽ रहल नन्ही छाँ अभियान हिन्दी: नन्ही छाँवक लेल हिनका उल्लेख कएल जाइत अछि ।
अंकिता लोखन्डे
अंकिता लोखन्डे भारतीय टेलिभिजन अभिनेत्री छी। सन् २००९ सँ ओ पवित्र रिश्ता नामक धारावाहिकमे मुख्य भूमिकामे रहल छल। ओ झलक दिखला जा कऽ चारिम संस्करणमे समावेश होमएक संगे कमेडी सर्कस, एक थी नायिका, पवित्र रिश्ता जका टेलिभिजन कार्यक्रममे सेहो अभिनय प्रस्तुत केनए अछि।
वसुन्धरा राजे सिन्धिया
वसुन्धरा राजे कs जन्म ८ मार्च १९५३ कs मुम्बई मे भेल छल। ओ ग्वालियर राजघराना कs पुत्री छी। हुन्कर पिता कs नाम जीवाजीराव सिन्धिया आ माँ कs नाम विजयाराज सिन्धिया छी। ओ मध्य प्रदेशके कांग्रेस नेता माधव राव सिन्धिया कs बहिन छी। हुन्कर विवाह धौलपुरके एक जाट राजघराना मे भेल छल।
कनराड सङ्गमा
कनराड कोङ्गकल सङ्गमा मेघालय राज्यक एक भारतीय राजनीतिज्ञ तथा मेघालय राज्यक बारहम आ वर्तमान मुख्यमन्त्री छि। ओ पूर्व लोकसभा अध्यक्ष पी॰ ए॰ सङ्गमाक पुत्र छी । एहिसँ पूर्वमे आँठम मेघालय विधानसभामे नेता विपक्ष छल, जहीठाम पश्चिम गारो हिल्स जिलाक सेलसेल्ला विधानसभा निर्वाचन क्षेत्रक प्रतिनिधित्व करैत छल । एकर संग-संगे ओ २००८ मे मेघालयक सबसँ कम उमरक वित्त मन्त्री सेहो बनल छल । वर्तमानमे तुरा लोक सभा निर्वाचन क्षेत्रसँ सांसद छी।
फारूक अब्दुल्ला
फारूक अब्दुल्ला तीन विभिन्न अवसरमे जम्मू आ कश्मीरक मुख्यमन्त्री रहल छल । सबसँ पहिल बेर सन् १९८२-१९८४ धरि, दोसर बेर सन् १९८६-१९९० धरि आ तेसर बेर सन् १९९६-२००२ धरि । ओ सबसँ पहिल बेर मुख्यमन्त्री अपन पिताक मृत्यु भेला बाद बनल छल । ओ कश्मीरक एक प्रमुख परिवारक वंशज छी । ओ शेख अब्दुल्लाक पुत्र आ जम्मू आ कश्मीरक पुर्व मुख्यमन्त्री उमर अब्दुल्लाक पिता छी । हुनकर राजनीतिक सङ्घर्ष राजीव गान्धीसँ रहल छल ।
राजा एबेल
राजा एबेल एक तेलुगु चलचित्र अभिनेता छी । ओ २००२ सँ तेलुगुमे कई चलचित्रसभमें काज केलक आ तेलुगु चलचित्र आनन्दमे शीर्षक भूमिका निभाने छल । राजाक जन्म विशाखापत्तनममे राजा एबेलक रूपमे भेल ।
प्रतीक बब्बर
प्रतीक बब्बर जन्म २८ नवम्बर १९८६ एक भारतीय अभिनेता छी । स्वर्गीय अभिनेत्री स्मिता पाटिल आ राज बब्बरक पुत्र, ओ अभिनय करियरक पिछा करैसँ पहिने एक उत्पादन सहायकक रूपमे अपन करियर सुरु केनए अछि । अपन स्क्रिनक सुरुवातसँ पहिने, चलचित्र निर्माता प्रहलाद कक्करक सिफारिस पर बब्बर विभिन्न प्रकारक उत्पादसभक लेल टेलिभिजन विज्ञापनसभमे भाग लेनए, जाहिमे नेस्ले किटक्याट शामिछल । बलिउडमे अपन सुरुवातक बादसँ, बब्बरकें फिल्मफेयर पुरस्कार आ स्टारडस्ट पुरस्कार जेना प्रशंसा मिलल ।
ज्याक ब्ल्याक
ज्याक ब्ल्याक अलम्युजिकमे इन्टरनेट चलचित्र भण्डारणमे ज्याक ब्ल्याक ज्याक ब्ल्याक रोटन टोमेटोजमे ज्याक ब्ल्याक discography at Discogs आधिकारिक पृष्ठजाल ज्याक ब्ल्याक अलरोभीमे
नोरा फतेही
नोरा फतेही एक मोरोक क्यानेडेली नर्तकी, मोडल आ अभिनेत्री छी। नोरा फतेही अपन पहिल भाषा अङ्ग्रेजीक रूपमे बजैत अछि आ ओकरा हिन्दी आ अरबी भाषाक सेहो ज्ञान अछि। नोरा अपन करियरक आरम्भ नृत्यक साथ केनए छल। एखन ओ व्यवसायिक रूपमे बलिउड चलचित्र क्षेत्रमे अभिनयक सफर आगा बढ़ाए रहल अछि।
अली फजल
अली फजल एक भारतीय अभिनेता छी । लखनऊमे जन्मेल, ओ अमेरिकी टेलिभिजन मिनिसरीज बलिउड हिरो मे प्रदर्शित होमएसँ पहिने अङ्ग्रेजी भाषाक चलचित्र द अदर इन्ड अफ द लाइन मे एक छोट भूमिकाक साथ अपन स्क्रिनक शुरुआत केनए अछि ।
प्रज्ञा जैसवाल
जैसवालक जन्म आ प्रारम्भिक जीवनी मध्य प्रदेशक जबलपुरमे व्यतित भेछल । ओ सन् २०१० मे पुणेक सिमबायोसिस कानून विद्यालय सँ अपन अध्ययन पुरा केनए छल । सिमबायोसिस विश्वविद्यालयमे अध्ययनक प्रारम्भिक समय सँ ओ विविध सौन्दर्य प्रतियोगितामे भाग लेनए छल आ तखने सँ ओ एक सफल मोडल छी । कला आ संस्कृतिक क्षेत्रमे अपन कार्यक लेल हुनका सन् २०१४ जनवरी २२ कऽ दिन सिमबायोसिस संस्कृतिक पुरस्कार सँ सम्मानित कएल गेछल ।
फाय रेगन
इन्टरनेट वयस्क चलचित्र डेटाबेसमे फाय रेगन इन्टरनेट चलचित्र भण्डारणमे फाय रेगन आकृति:Myspace वयस्क चलचित्र डेटाबेसमे फाय रेगन आधिकारिक पृष्ठजाल फाय रेगन ट्विटर पर
सायेशा सैगल
सायेशा बानू एकटा भारतीय हिन्दी आर तेलुगु फ़िल्म उद्योगमे फ़िल्म अभिनेत्री छी।सायेशा सैगल अपन हिन्दी फ़िल्म कैरियरक शुरुआत अजय देवगनके साथ शिवाय फ़िल्मसँ कएलक।


text:
अहां रोज प्रेम... प्यार करिकs देखिऔ... दुनिया कतेक रंगीन लगैत अछि. अहांक दुनिया देखए... सोचए के नजरिया बदलि जाएत. अहांक पर्सनालिटी मे एकटा नवका रौनक दिखत. एकटा नवका ऊर्जा मिलत. आत्म-विश्वास मिलत. चेहरा खिलल-खिलल रहत. मुसकी छाएल रहत. ककरो सं प्यार करि कs त देखिऔ दुनिया कतेक सुन्दर लगैत अछि. सभ किछ सुन्दर-सुन्दर लागत. कोनो काज करय मे उत्साह जागत. कोनो परेशानी... समस्या अहांक राह नहि रोकत.
बस एक बेर अहांके अपन नजर... सोचय के तरीका मे प्रेम लाबय पड़त. अहां ककरो तरफ मुस्कुरा कs त देखिऔ. अपन हाथ बढ़ा कs त देखिऔ. ककरो अपन बना कs त देखिऔ. मुदा एहि प्रेम मे सिर्फ प्रेम होबाक चाही. प्रेम मे बड़का ताकत होएत अछि. जखन प्रेम मे होएब अहांक नजर मे एकटा गजब के चमक रहत. आओर जखन तक प्रेमक चमक अहांक संग रहत. अहांक लेल हर रोज वैलेंटाइन डे बनल रहत.


text:
ⓘ मलौमा
मलौमा टकसाएल Meidah अरबी: المعلومة منت الميداح सेहो, बस Maalouma वा Malouma उच्चारण: / m ɑː l oʊ m ɑː /; जन्म अक्टोबर १, १९६०) मौरीटनियन गायिका, गीतकार आ राजनीतिज्ञ छथि। खडामे दक्षिण-पश्चिम देशको द्वारा मातापितामे परम्परागत संगीत, ओ पहिल प्रदर्शन छल जब बाह्र, जल्दीही विशेषतामे एकल संगीत अछि । हिनकर पहिल गीत "Habibi Habeytou" harshly आलोचना मे जे महिला छल उपचार करै अपन पति. यद्यपि एक तत्काल सफलता, ई कारण एक परम्परागत सत्तारूढ वर्ग ।
1. बाह्य जडीसभ
- मलौमा, प्रोफाइल र अन्तरबार्ता भिडियो
- मलौमा फाउन्ड़ेसन फ्रेन्चमा
- मलौमा कन्सर्टमा भिडियो
- Malouma, Mauritanias Biggest Musical Export 2010 audio produced by Global Notes
- Paintings created by Sidi Yahya to illustrate Maloumas album Knou


text: खगड़िया जकां एकटा नाव दुर्घटना दरभंगा के कुशेश्वरस्थान मे सेहो भेल अछि. एहि ठाम सेहो मेला देखि घर लौटय वाला लोक नदी मे डूबि गेलखिन्ह. एहिठाम पिसरिया गाम के लोक कुशेश्वरस्थान सं दुर्गापूजा के मेला देखि गाम जा रहल छलखिन्ह. छोटका नाव छल. मुदा ओहि पर 17 लोक चढ़ि गेलखिन्ह. नाव कनि दूर गेल कि जोर सं आन्हर आबि गेल जेहि सं लोक सभ हड़बड़ा गेलखिन्ह आओर नाव बेसंभारि भ गेल. सिआन लोक त तैर क बाहर भ गेलखिन्ह मुदा महिला...बच्चा सभ अपना के नहि बचा पएलखिन्ह. प्रशासन के लोक सभ पहुंचि गेल छथिन्ह. मुख्यमंत्री एहि घटना पर दुख जतएलखिन्ह आओर मृतक के परिवार के डेढ़-डेढ़ लाख रुपया के मुआवजा देबय के घोषणा कएलखिन्ह. पूजा देखल के खुशी पल भर पूरा गाम के लेल दुख लs कs आबि गेल.


text:
नव दिल्ली. फ़ायरफ़ॉक्स केर मैथिली संस्करण पहिनहि सं उपलब्ध अछि. मुदा से टेस्टिंग हेतु उपलब्ध छल. बहुतो मैथिली नेट यूजर मैथिली फ़ायरफ़ॉक्स उपयोग करैत छथि. भारतक संगहि नेपाल ओ देश-विदेश केर मैथिली भाषी एहि ब्राऊजर केर उपयोग आसानी सं करैत छथि. संगहि एकर सुच्चा मैथिली शब्द सेहो बहुत बेसी आनंदित करैत अछि. जेना पासवर्ड केर स्थान पर गुडकिल्ली, ओके केर स्थान पर बेस, आदि कोनो मैथिल कें मोहि लेइत अछि. एक आओर हर्षक बात जे टेस्टिंग लेल राखल गेल फ़ायरफ़ॉक्स केर मैथिली संस्करण आब स्थायी रूप सं आ पूर्ण स्वरूप मे उपलब्ध रहत.
ज्ञात हो जे मधेपुराक राजेश रंजन केर नेतृत्व मे संगीता कुमारी, राकेश रोशन आ प्रतिभा कुमारी आदि डेवलपर सभक प्रयास सं फ़ायरफ़ॉक्स केर मैथिली संस्करण उपलब्ध भ' सकल अछि. ई लोकनि धन्यवादक पात्र छथि.
ज्ञात हो जे मधेपुराक राजेश रंजन केर नेतृत्व मे संगीता कुमारी, राकेश रोशन आ प्रतिभा कुमारी आदि डेवलपर सभक प्रयास सं फ़ायरफ़ॉक्स केर मैथिली संस्करण उपलब्ध भ' सकल अछि. ई लोकनि धन्यवादक पात्र छथि.
(Report: मिथिमीडिया ब्यूरो)


text:
रौतहट, साओन ०२ ।
हरेक वरिष आरहल प्राकृतिक प्रकोपके स्थायी रुपमे समाधान नकएल तक प्रदेशके समस्या समाधान नहोएके, प्रदेश २ सरकारके मुख्य मन्त्री महमद लालबाबू राउत गद्दी बतएले छत ।
रौतहटके सदरमुकाम गौर स्थित जिल्ला प्रसाशन कार्यालयमा आयोजित दाहर पीड़ितके राहत वितरण कार्यक्रममे सम्वोधन करईत मुख्यमंत्री राउत, ठन्डाके समयमे, बर्षाके समयमे होएवाला भौतिक तथा मानवीय क्षतिके स्थायी समाधान करनाई जरुरी रहल जिकिर कएलन । हुन, लालबकैया आ बागमती नदीके तटबंध भेलासे संघीय सरकारके विशेष ध्यान देवेके जरुरी रहल बताएलन ।
प्राकृतिक प्रकोप नियन्त्रणके लेल अभिके अवस्थामे तीन तहके सरकारके समन्वय आ सहकार्य महत्वपूर्ण रहल बतवईत मुख्य मन्त्री राउत, गुरु योजना बनाके समाधानके रास्ता चुन्नेके पर उपाय निकालईत स्थायी समाधान ओर ध्यानाकर्षण करेक बताएलन । वर्षा समयमे दाहरके खतरामे रहल बान्धके कईसे बनावेके ओसम्बन्धमे प्रधानमंत्रीमे जानकारी समेत करएले बतएलन ।
प्रदेश सरकार दाहरके समस्या प्रति गंभीर रहल बतावईत दाहर आएलके दिन ही आकस्मिक बैठक बोलाके राहत आ उद्दारमे खटेके निर्देशन जारी कएले ठोकूवा कएलन । सवेरे ८ बजे बैठल बैठकसे मृतक परिवारके तीन तीन लाख देवेके घोषणा कएले जनवईत तत्काल १० लाख रुपैया राहत वितरण करेला प्रमुख जिल्ला अधिकारीके नेतृत्व रकम पठएले बतएलन ।
मुख्यमंत्री राउत कोनो किसिमके कमी होएन देवेला प्रदेश सरकार मन्त्रीसवके १ महीनाके तलाव राहत वितरणमे खर्च करेके निर्णय कएले बताएलन । विभिन्न निकायसे समन्वय करके आगे बढेला अनुरोध करईत राउत दाहर प्रभावितके सहयोग करेला राष्ट्रिय तथा अंतर्राष्ट्रीय संघ सस्थाके आग्रह कएले जानकारी करएले हए ।
राहत आ पुनर्व्यवस्थापनके कार्यमे कमी नहोएदेवेला प्रमुख सचिवके नेतृत्वमे २ गो कार्य दल गठन कएले आ कार्य दल अपन कार्य शुरू कर चुकल जनएलन । हुन, प्रदेश सरकार १ करोड़ ३४ लाखके खाद्यान सहितके राहत सामग्री खरीद करेके आ पीड़ितके घर तक बहुत जल्दी पुगेके विश्वास व्यक्त कएलन ।
प्रदेश मातहतमा रहेका सवै निकायलाइ बाढ़ी पीड़ितको राहत वितरणमा खटन निर्देशन दिइएको बताए । मुख्यमन्त्री राउतले प्रदेश सरकारले उपलब्ध गराएको १० लाखको राहत सामग्री वितरण गरे । बाढ़ीमा मृत्यु भएकालाइ नेपाल सरकारले उपलब्ध गराएको १ लाख रुपैया पीड़ित परिवारलाइ समेत हस्तानांतरण गरेका छ ।
कार्यक्रममे प्रदेश सरकारके आन्तरिक मामिला तथा कानून मन्त्री ज्ञानेन्द्र यादव ,कृषि भूमि व्यवस्था तथा सहकारी राज्य मन्त्री योगेन्द्र यादव , भौतिक पूर्वाधार राज्य मन्त्री डाक्टर डिम्पल झा , प्रदेश संसद रामकिशोर यादव , बाबूलाल साह कानू , जिल्ला समन्वय समितिके उपसभापति राम आसिष यादव , गौर नगरपालिकाका प्रमुख अजय कुमार गुप्ता , देवाही गोनाही नगरपालिकाके प्रमुख धर्मेन्द्र पटेल , गरुडा नगरपालिकाके मेयर इन्नु राय यादव , प्रमुख जिल्ला अधिकारी किरण थापा , नेपाल प्रहरीके प्रहरी उपरीक्षक भूपेन्द्र खत्री, सशस्त्र प्रहरी उपरीक्षक कृष्ण ढकाल, नेपाली सेनाके सेनानी सहित समाजवादी पार्टी नेपालके रामेश्वर प्रसाद यादव सहितके नेतासवके सहभागी रहल रहे ।
मुख्य मन्त्री राउत राजदेवी नगरपालिका वड़ा नम्बर ६ आ ९ को विचमे कर रहल बागमती नदी कटानके स्थलगत निरिक्षण करईत तत्काल मरमतके लेल २५ लाख रुपैया उपलब्ध करावेके प्रतिवद्धता जनएले छत ।
बुधके दिन संघीय सरकारका मन्त्रीसवके बडका टोली रौतहट अएलापर भी पीड़ित साथे भेट नकएलापर भी मुख्य मन्त्री राउत प्रभावित क्षेत्रके स्थलगत निरिक्षण आ पीड़ितसवके समस्याके सुनेके काम कएले रहलन । बड़हरवा, ईशनाथ नगरपालिकामे जाके राउत दाहरसे प्रभावित समस्यासवे निरिक्षण कएले छत ।
Home मुख्य समाचार प्राकृतिक प्रकोपके दिर्घकालनी रुपमे समस्या समाधान जरुरी रहल मुख्य मन्त्री राउत


text:
इंडियन मेडिकल एसोसिएशन (आइएमए), बिहार राज्य सरकार सं कोरोना संक्रमण सं मरय वला सरकारी आ निजी डॉक्टर कें प्रधानमंत्री गरीब कल्याण योजना कें तहत घोषित दुर्घटना बीमाक राशिक भुगतानक मांग केलक। आइएमए, बिहार अपन मांगक पूर्ति कें लेल स्वास्थ्य मंत्री मंगल पांडेय आ स्वास्थ्य विभाग कें प्रधान सचिव प्रत्यय अमृत कें पत्र लिखने अछि।
बिहार कें सचिव डॉ. सुनील कुमार बतओलनि जे आइएमए कें कहबाक अछि जे केंद्र सरकार द्वारा घोषित ई बीमा योजनाक शर्त कें राज्यक सभ’ सरकारी आ निजी डॉक्टर पूरा करैत अछि। ओतय, बिहार सरकार सेहो 17 मार्च 20 कें अधिसूचित ‘ बिहार ईपीडिमिक डीजिज कोविड-19 नियमावली,2020’ मे उल्लेख कयल गेल जे सभ’ अस्पताल (सरकारी आ निजी) मे फ्लू कॉर्नर भेनाइ अनिवार्य अछि, जतय कोविड-19 सं संबंधित रोगि कें स्क्रीनिंग कयल जायत। एना नहि केला पर दंड कें प्रावधान कयल गेल अछि। राज्य कें सभ’ निजी डॉक्टर आ अस्पताल कोरोना कें इलाज मे जुटल अछि।


text:
नवका- पुरनका लेख सर्च करु...
मिठगर रौद
ठिठुरैत ठंढ़ाकें झटकारि कs
प्रकृति पहिरलक वसन्तक आवरण
खर पतवारके बहारि कs
जाड़क मानू होलिकाक संग भेल दहन
रंग बिरंगक फूलक छींटसं
एहेनमे हर्षित भs
सबहक प्रशंसा अछि सूर्यकें अर्पण
जकर ऊष्मा पाबि कs
आएल अछि अतेक सुन्दर परिवर्तन
फागुनक मिठकर रौदसं
डेराइत पड़ाइत माघ आ अगहन
-ज्योति सुनीत चौधरी ( अर्चिस् )
(ज्योति जीक जन्म बेल्हवार, मधुबनी मे भेल छनि आओर लंदन मे रहय छथीह. ज्योति जी मिथिला पेंटिंगमे पारंगत छथि आ हिनकर पेंटिंग केर प्रदर्शनी ईलिंग आर्ट ग्रुपक अंतर्गत ईलिंग ब्रोडवे, लंदनमे प्रदर्शित कएल जा चुकल अछि. )
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
छुट्टी तं मिलत मुदा सरकार अहां के छुट्टी पर नजर सेहो राखत. एहि छुट्टी के दौरान अगर अहां सेवा करैत नहि पाएल गेलहुं तं अहां दंड के भागी सेहो बनि सकैत छी.
अपन मां-पिताजीक सेवा नहि करय वाला कर्मचारी के अपन मां-पिताजी के हर मास दस
हजार रुपया देबय पड़तन्हि. जेहि सं हुनकर दिन नीक सं कटि सकय. आओर बुढ़ापा मे कोनो परेशानी नहि होए.
अगर लोक शिकायत करि देलक कि अहां अपन माता-पिता के नीक सं सेवा नहि करि रहल छी तं अहांक नौकरी सेहो जा सकैत अछि.
सरकार के माननाए अछि जे एहि सं लोक मे माता-पिताक सेवा के प्रति जागरूकता बढ़त आओर एहि आधुनिक दौर मे जे संयुक्त परिवार टूटि रहल अछि ओहि मे कमी आएत.
संयुक्त परिवार मे सुरक्षा के भाव रहैत अछि. बाल-बच्चा के नीक सं पालन-पोषण होएत अछि...नीक विकास भ पबैत अछि. आई-काल्हि जे नौकरी के लsक लोक मे असुरक्षा के भाव अछि ओहि मे ई नीक कदम अछि.
बिहार सरकार ओना पटना, गया, मुजफ्फरपुर, भागलपुर आओर दरभंगा मे ओल्ड एज होम बनाबय जा रहल अछि. एहिठाम हुनका रहय-सहय के सभ सुविधा मौजूद रहतन्हि.
माता-पिजा के शिकायत के दूर करय लेल सभ जिला मे एकटा विशेष कोर्ट सेहो बनाएल जाएत. जेहि सं जल्दी सं शिकायत के निपटारा भ सकय.
बिहार सरकार के एहि कदम के दोसर राज्य सेहो अपना सकैत अछि. एहि मे कोनो अचरज नहि जे केंद्र सरकार सेहो एकरा लागू करि देय. किएक तं अगर अहां अपन मां-बाबूजी के ध्यान नहि रखब तं अहांक पुत्र अहांक ध्यान केना राखताह.


text:
नवका- पुरनका लेख सर्च करु...
सुपौल मे आरजेडी नेता के हत्या
सुपौल मे आरजेडी नेता रविन्द्र यादव के लोहा के रॉड से पीट-पीट कs हत्या करि देल गेलन्हि.
रविन्द्र यादव जी के लोहियानगर मे हुनकर घर के करीबहि वृहस्पतिवार के राति मे हत्या करि देल गेलन्हि.
पुलिस के अनुसार ओ राति मे अपन घर पर सुतल छलाह कि किछ लोग हुनका
आवाज दsक बाहर बुलौलखिन्ह. बाहर निकललाह पर हुनका रॉड सं पीट-पीट कs मारि देल गेलन्हि.
रविन्द्र यादव जी पिछला विधानसभा चुनाव सुपौल सं आरजेडी के टिकट पर लड़ने छलखिन्ह.
रविन्द्र जीक हत्या के बाद इलाका मे तनाव अछि. आरजेडी कार्यकर्ता सभ विरोध प्रदर्शन सेहो कएलखिन्ह. हत्या के बाद तनाव के देखैत सुरक्षा सख्त करि देल गेल अछि.
रविन्द्र यादव जी के लोहियानगर मे हुनकर घर के करीबहि वृहस्पतिवार के राति मे हत्या करि देल गेलन्हि.
पुलिस के अनुसार ओ राति मे अपन घर पर सुतल छलाह कि किछ लोग हुनका
आवाज दsक बाहर बुलौलखिन्ह. बाहर निकललाह पर हुनका रॉड सं पीट-पीट कs मारि देल गेलन्हि.
रविन्द्र यादव जी पिछला विधानसभा चुनाव सुपौल सं आरजेडी के टिकट पर लड़ने छलखिन्ह.
रविन्द्र जीक हत्या के बाद इलाका मे तनाव अछि. आरजेडी कार्यकर्ता सभ विरोध प्रदर्शन सेहो कएलखिन्ह. हत्या के बाद तनाव के देखैत सुरक्षा सख्त करि देल गेल अछि.
सदस्यता लें टिप्पणियाँ भेजें (Atom)


text:
दरभंगा । दरभंगा क पूर्वी दियारा क दिन बहुरय बला अछि । किछुए दिन मे इ इलाका पर्यटन स्थल क रूप मे जानल जाएत । दरभंगा शहर से पैंसठ किलोमीटर दूर दरभंगा, सहरसा, सुपौल आ समस्तीपुर क सीमा पर स्थित कुशेश्वर स्थान क चयन क कए विभाग क प्रक्रिया तेज कए देल गेल अछि ।
मिथिला वन प्रमंडल दिस स सरकार कए भेजल गेल विशेष प्रस्ताव मे एहि योजना क प्रारूप बनेबा स लए कए एकर क्रियान्वयन क काज शुरू भए गेल अछि । तत्काल तीस लाख सत्तर हजार सात सौ बानवे टकाक लागत क प्रारूप तैयार कए भेजल जा चुकल अछि । हलांकि आन प्रस्ताव लेल सेहो प्रारूप भेजबा लेल तैयार अछि । पहिल फेज में विकास क मद मे बाइस लाख टकाक स्वीकृति सेहो भेटल अछि । ओना त दू हजार नो सो तेइस हैक्टेयर भूमि बर्ड रेस्कयू क लेल अछि मुदा ओकर बेहतर विकास लेल 80 एकड़ भूमि अधिग्रहण कए बर्ड रेरेस्क्यू सेंटर आ ब्रीडिंग सेंटर बनेबाक योजना लगभग तय मानल जा रहल अछि । एहि लेल संबंधित विभाग कए रिपोर्ट भेजल जा चुकल अछि । ऐतबे टा नहि देहरादून स्थित एफआरआई सेन्टर कए एतय बीच-बीच मे आबय लेल चारि लाख टकाक आवंटन राशि उपलब्ध कराओल गेल अछि । विभाग ओकरा सेहो भेज देलक अछि । टीमक कैक टा वैज्ञानिक एतय आबिकए एकर जायजा सेहो लए चुकल अछि ।
ज्ञात होए जे बहुत साल से कुशेश्वरस्थान क ई इलाका साइबेरियन सहित आन आन विदेशी पक्षी क बसेरा बनल अछि । साल 1995 मे बर्ड रेस्क्यू सेन्टर क लेल स्वीकृति भेटल आ काज सेहो शुरू भए गेल छल । हलांकि एतय बेसी जाड़ क वजह से पक्षि क जमावड़ा सेहो एतय लागल रहैत अछि । ओहि क देखभाल आ नाव स गश्ती करबा क लेल काज सेहो शुरू अछि । वन विभाग सेहो समय समय पर कार्यक्रम करबैत रहैत अछि ताकि लोगक बीच जागरूकता बनल रहय ।
गॉंमक लोग कए भेटत सुविधा
कुशेश्वर स्थान इलाका क पैंतीसटा गामक चयन एहि योजना क लेल भेल अछि । संबंधित गामकए रोशनी स जगमग करबा कए योजना अछि । ओतहि हरेक गाम आ चौंक पर सोलर लाइट लगनाय अछि । बर्ड रेस्क्यू सेंटर आ ब्रीडिंग सेंटर क बीच-बीच मे खाली जगह पर वॉच टावर क निर्माण होएत । संग-संगे एहि पैतीस गाम मे लोग कए रोजगारक सुविधा त भेटबे करत संगे वन विभाग आन आन मदद सेहो पहुँचेबाक योजना पर विचार कए रहल अछि । एहि लेल गामक लोग कए दस-दस टा मुर्गी देबाक क व्यवस्था करल जा रहल अछि संगे-संग पाँच-पाँच टा फलदार आमक गाछ सेहो देल जाएत ताकि ओ अपन आर्थिक उन्नति करैत रहय ।
पर्यटक लेल सेहो रहत विशेष व्यवस्था
पर्यटक लेल कोनो असुविधा नहि होए एहि लेल सेहो विशेष ध्यान देल जाएत । पर्यटन विश्रामागार, पर्यटन वाहन, आ अल्पाहार क व्यवस्था विकसीत कैल जाएत । स्थानीय भोजन परंपरा कए सेहो विकसीत कैल जाएत । मोटरबोट आ नॉव क व्यवस्था सेहो कैल जाएत । एहि क अलावा रेलवे व्यवस्था क सुगम बनेबाक योजना पर सेहो विचार चलि रहल अछि । एतबे टा नहि बैठक आ प्रर्दशनी हॉल क संग पर्यटक कए सुविधा भेटय एकरो इंतजाम करल जा रहल अछि । पर्यटक कए सुरक्षा भेटय एहि क लेल स्थानीय लोगक संग-संग सुरक्षाकर्मी कए सेहो तैनात कैल जाएत । एहि क अलावा एहि दिस लोगक रूझान होए ऐहि लेल मखानाक खेती, मिथिला चित्रकला आ स्थानीय वस्तु कए प्रचारित करबा क लेल बजार सेहो ताकल जाएत आ ब्रिकी क व्यवस्था सुनिश्चित कैल जाएत ।


text:
२८ अगस्त २०२१, विराटनगर! (#स्मारिका#दहेज_मुक्त_मिथिला#स्मारिका२०२१ – डेडलाइन ३१ अगस्त केँ बेर-बेर स्मरण करबाक लेल लिखल।)
अहाँ सब मे सँ कतेको लोक क़व्वालीक आनन्द जरूर उठेने होयब। क़व्वालीक इतिहास पढ़य-बुझय मे बहुत रास गहींर आ गम्भीर तथ्य बुझय लेल भेटल हमरा। एखन पढ़ाई पूरा नहि भेल हँ। बस प्रारम्भ भेल बुझू। लेकिन भारतीय उपमहाद्वीप मे क़व्वालीक आरम्भकाल १३म् शताब्दी – हज़रत अमीर खुसरो (१२५३ सँ १३२५ ई.) मानल जाइछ।
सूफी अन्दाज मे तीव्र स्वर एवं भाव संग मिश्रित गीत केँ क़व्वाली कहल जाइछ। ईस्लाम धर्मावलम्बी द्वारा सूफी परम्परा मे भक्ति गीत – ईश्वर (अल्लाह) सँ सामीप्यता प्राप्त करबाक गायन शैली (सूफी परम्परा) सँ क़व्वालीक जन्म मानल जाइछ।
हम हिन्दू धर्मावलम्बी केँ सेहो भगवान् सँ सामीप्यता प्राप्ति लेल विभिन्न अन्दाजक भक्ति गीत गायनक अपन परम्परा अछि।
अपन मिथिला मे गामे-गाम एहि परम्परा केँ जियाकय रखने अछि कीर्तन परम्परा। एक विशेष आ खास बात केर ध्यान रखैत देखब जे श्री गणेश वन्दना सँ आरम्भ करैत भगवती आ भगवान् केर भजन गबैत आखिरी मे बजरंगबली आ महादेवक गान कीर्तनक हिस्सा होइत अछि। हमर गाम मे कोनो विशेष अवसर यथा अष्टयाम/तेराति/नवाह नाम-संकीर्तनक अवसान अथवा दुर्गा पूजाक अवसान, झूलनक अवसान, रामनवमीक अवसान, कृष्णाष्टमीक अवसान आदिक समय अति-अति विशिष्ट शैली मे समदाउन गायल जाइत अछि।
ठीक तहिना ईस्लाम धर्मावलम्बी लोकनि मे अल्लाह संग हुनक सन्देश देनिहार पैगम्बर मोहम्मद साहेब आ अनेको वली लोकनिक माहात्म्य आदिक गायन, हुनक जीवन चरित्र आ त्याग आदिक प्रशंसा, अन्य विभिन्न प्रेरक प्रसंग आदिक चर्चा करबाक अपन विशिष्ट परम्परा सब देखल जाइछ।
पर्शियन सूफ़ी तत्व और परंपरा मे समा या समाख्वानी (سماخوانی) केर रिवाज एक आम बात छी। एहि समाख्वानी मे अक्सर निम्न गीत गायल जाइत छल आर अछियो।
क़सीदा – केकरो तारीफ़ मे कहल/लिखल/गायल जायवला पद्य रूप
हम्द – अल्लाह केर तारीफ़ या स्तोत्र मे गायल जायवला गीत या कविता
नात ए शरीफ़ (नात) – हज़रत मुहम्मद केर शान मे कविता या गायल जायवला गीत
मन्क़बत (मनक़बत) – वली लोकनिक शान मे कविता या गायल जायवला गीत
मरसिया – शहीद लोकनिक शान मे कविता या गायल जायवला गीत
ग़ज़ल – प्रेम गीत। चाहे अहाँ अपन ईश्वर सँ बात करी या प्रकृति सँ या प्रेमिका सँ या अपना आप सँ
मुनाजात – ई एक प्रार्थना छी, जेकरा दुआ या मुनाजात सेहो कहल जाइत अछि।
आब गौर करयवाली बात ई छैक जे जहिना हम सब राम, कृष्ण, हनुमान, शिव, दुर्गा, काली, लक्ष्मी, सरस्वती सहित विभिन्न देवी-देवता संग ऋषि-मुनि आ महापुरुष लोकनि केँ कीर्तन-भजन मार्फत याद करैत छी, ठीक तहिना ईस्लाम धर्मावलम्बी सेहो अपन एक विशेष परम्परा सँ आबद्ध जीवनशैली जियैत छथि।
मिथिलाक्षेत्र मे सदियों सँ हिन्दू आ मुसलमान संयुक्त रूप सँ निवास करैत छथि। दुनूक जीवनप्रणाली मे समायोजनक सुन्दर स्वरूप सेहो देखय लेल भेटैत अछि। आइ मानव जीवनक जरूरी पक्ष मे खेती-गृहस्थी सँ लैत उद्योग-कारखानाक संचालन, विभिन्न पारम्परिक उद्यम संग रस्म-रिवाज व धार्मिक परम्परा तक मे आपसी फ्यूजन सहित हिन्दू-मुसलमान संगे-संगे जीवन संचालित कय रहल अछि। एतय एक-दुइ खास लोकव्यवहारक हम चर्चा करय चाहब।
दुर्गा पूजाक अष्टमी-नवमीक राति हमर गामक दुर्गा मन्दिर प्रांगण मे अकबर, ठकाय, इदरिश आदिक हाथ सँ चाटी सिद्ध करयवला साधक सब केँ अक्षत दैत धरती पर चाटी रोपल जाइत अछि। हिन्दू भगता आ मुस्लिम भगता केर ई संयुक्त सौहार्द्र मे बड पैघ सन्देश अछि जे काफी प्राचिनकाल सँ चलैत आबि रहल अछि। ई बात वेद-पुराण अथवा शास्त्र विहित नहि, लोकशास्त्र पर आधारित आ सिद्ध तथ्य थिकैक।
दाहा (मुहर्रम केर ताजिया) संग मुस्लिम समुदायक बच्चा सँ बूढ़ धरि, स्त्री व पुरुष सब कियो जुलूस निकालल करैत अछि। जुलूस एक खास बातक द्योतक होइत छैक। जरूरत मे शहादत देबाक लेल स्वयं केँ तैयार करबाक प्रदर्शनक महत्वपूर्ण सन्देश रहैत छैक। लाठी, भाला, गड़ाँस, फरसा आदिक संग करबलाक मैदान मे अली व हुसैन केर लड़ाई आ शहादत केँ विशेष रूप सँ ईस्लामिक पद्धति मे सुमिरैत गामक समस्त मुसलमान समुदायक पुरुष आ पाछाँ सँ ‘हाय जी, के बेटा बनतय अली आ कि हुसैन, के जेतय करबला मैदाने जी’ आदिक भावपूर्ण सामूहिक गीत गबैत ओकरा सब केँ उत्साहवर्धन करैत घुमल करैत अछि। आर, हिन्दू समाज एहि दाहा मे भगवान् शिव केर स्वरूपक दर्शन करैत जल अर्पण करैत अछि, अक्षत चढबैत अछि, जाहि अक्षत केँ मुस्लिम अभिभावक सब संकलन करैत छथि।
ज्वालामुखी भगवती केँ हिमाचलक पहाड़क निवासस्थल सँ मिथिला अनबाक श्रेय भगवतीक असीम भक्त श्री लखतराज पाण्डेय केँ जाइत छन्हि। आइ ज्वालामुखी भगवती मिथिलाक दरभंगा जिला स्थित कसरौर गाम मे एक भव्य जम्बूद्वीप समान देखयवला रमणीय स्थल मे विराजित छथि। हिनकर माहात्म्य गाथा बहुत दूर धरि प्रसिद्ध अछि। ज्वालामुखी भगवती मिथिलाक कतेको ब्राह्मण परिवारक कुलदेवी सेहो छथिन, तेँ आइ के समय मे भगवती केँ पिन्डरूप मे अनेकों गाँव मे स्थापित कय समस्त ग्रामीण आ इलाकाक लोक पूजैत छन्हि। परञ्च ज्वालामुखी भगवतीक पूजा मे एकटा बहुत खास पक्ष छथिन मुसलमान समुदायक ‘बालापीर’ केर पूजा। जी! अपने लोकनि विस्मित नहि होयब। भगवतीक पूजा जतय कतहु मिथिला मे होइछ ओहि ठाम भगवती केँ भोग देबाक संग-संग एक मुस्लिम भक्त बालापीर केँ सेहो भोग पड़ैत छन्हि। हुनका बाकायदा मुस्लिम परम्परा अनुसार जब्बह कय केँ (गला रेत केँ) बलिप्रदान देल जाइत छन्हि। हिन्दू मे झटका बलिप्रदान आ मुस्लिम मे जब्बह करबाक परम्परा केँ विशेष ध्यान रखैत दुइ समुदायक बीच केर ई अद्भुत सौहार्द्रक सन्देश कतेक दूरगामी आ अनुकरणीय अछि से पाठक स्वयं विचार कय सकैत छी।
मेला हिन्दू पाबनिक हो या मुसलमानक पाबनिक – दुनू समुदायक बीच स्वतःस्फूर्त सौहार्द्रता आ सद्भावनाक विलक्षण रूप देखय लेल भेटैत अछि।
लेकिन जहाँ चुनाव आयल, चाहे पंचायत केर अथवा प्रदेश सभा केर कि संघीय संसद केर… ई सारा सौहार्द्रता चलि जाइछ तेलहन्डी मे, लंकाक दक्षिण महासमुन्दर मे। मनन करू कियैक!
आजुक एहि लेख केँ हम समाप्त करब खुदनेश्वर महादेवक उदाहरण दैत। समस्तीपुर सँ १७ किलोमीटर पश्चिम-दक्षिण मोरवा गाम मे अवस्थित एहि मन्दिर केर उदाहरण मिथिलाक हिन्दू-मुसलमानक एकताक जियैत-जागैत कीर्ति थिक। खुदनी बीबी एक मुस्लिम समुदायक महिला केँ गाय चरबैत काल गायक थन सँ स्वतःस्फूर्त दूधक स्राव देखि विस्मित अवस्था अज्ञात शिवलिंग केर ज्ञान भेटबाक बात सँ प्रसन्न भऽ खुदनी केँ खुद महादेव दर्शन देलखिन, खुदनीक गाय प्रति समर्पित नित्य सेवा आ गोदुग्ध सँ स्वयं केर तिरपित होयबाक भावना रखैत भगवान् महादेव ओकरा एहि रहस्य केँ आन केकरो नहि बतेबाक चेतावनी सेहो देलखिन, हुनक आदेशक उल्लंघन कयलापर ओकर मृत्यु भऽ जायत सेहो कहि देलखिन… लेकिन अपनहि परिवार द्वारा गायक दूध एम्हर-ओम्हर कय देबाक आरोप केँ खुदनी केना मेटाबय, ओकरा रहस्य उद्घाटन करय पड़ि गेलैक, ओकर तत्क्षण मृत्यु सेहो भऽ गेलैक… लेकिन स्वयं खुदनीक इच्छा आ महादेवक वरदान अनुसार ओकरा ओतहि दफना देल गेलैक जाहि पर आइ एक सुप्रसिद्ध ‘खुदनेश्वर महादेवस्थान’, अत्यन्त भव्य मन्दिर, धर्मशाला, व सब सुविधा सहित ‘बिहारक देवघर’ उपनाम सँ प्रसिद्ध अवस्थित अछि। जतय हर वर्ष करोड़ों हिन्दू आ मुसलमान संयुक्त रूप सँ आराधना-प्रार्थना कयल करैत अछि। एकर प्रेरणा आइ नहि केवल मिथिला समाज केँ बल्कि समस्त भारतवर्ष लेल अनुकरणीय अछि। (स्रोतः https://hindi.news18.com/news/bihar/samastipur-khudneshwar-dham-temple-morwa-1472761.html)
दहेज मुक्त मिथिला मे सेहो बहुत रास मुसलमान भाइ-बहिन सदस्य छथि, विरले कियो सोझाँ आबि अपन समुदाय आ समाजक चर्चा करैत छथि। हम चाहब जे ओहो लोकनि आगू आबथि। अपन शिक्षा-दीक्षा आ सुसंस्कार सँ समाजक बीच सौहार्द्रक वातावरण मे सहभागिता देथि। आर की! मिथिलाक कल्याण हो! सभक कल्याण हो!!


text:
२५ अगस्त २०२१। मैथिली जिन्दाबाद!!
एसोसिएशन अफ नेपाली तराइयन इन अमेरिका (Association of Nepali Teraian in America – ANTA) केर छठम् अधिवेशन बीतल २१ अगस्त केँ अमेरिका मे सम्पन्न भेल। एहि संस्थाक नव अध्यक्षक रूप मे मोहन यादव निर्वाचित भेलाह अछि। अमेरिकाक भर्जिनिया मे भेल सम्मेलन द्वारा मोहन यादव केँ अध्यक्ष चुनबाक संग नव कार्यसमिति निर्वाचित कयलक अछि। नव कार्यसमिति मे कुशेश्वर मंडल (वरिष्ठ उपाध्यक्ष), कंचन चौधरी (उपाध्यक्ष, राष्ट्रीय), विजय कुमार चौधरी (उपाध्यक्ष, अन्तर्राष्ट्रीय), राजवीर यादव (महासचिव), डा. रविन्द्र मंडल (सह-सचिव), डा. विकास सिंह (कोषाध्यक्ष), ब्रजेश कुमार ठाकुर (सह-कोषाध्यक्ष), खुशनन्दन ठाकुर (प्रवक्ता), आशीष झा (सदस्य), अवधेश कुमार गुप्ता (सदस्य), वन्दना देव (सदस्य), रूपेश कुमार यादव (सदस्य), शत्रुघ्न साह (सदस्य) छथि।
नवनिर्वाचित अध्यक्ष मोहन यादव एहि सँ पहिने एन्टाक प्रवक्ता छलाह। मैथिली जिन्दाबाद केर संज्ञान मे श्री यादव केर संयोजन मे अनेकन महत्वपूर्ण आयोजन कयल जेबाक दृष्टान्त आ दस्तावेज उपलब्ध अछि। राजविराज-१३ केर मूल निवासी श्री यादव हाल अमेरिकाक वर्जीनिया प्रान्तक चैन्टिली मे आप्रवासी नेपालीक रूप मे निवास करैत छथि। अभियांत्रिकी स्नातक श्री यादव अमेरिका मे अपन निजी उद्यमक संचालन कय रहल छथि। मैथिली भाषा, मिथिला संस्कृति, मधेशी समुदायक हक-हित आ विशेष रूप सँ युवावर्ग मे शिक्षा आ संस्कार केर संवर्धन-प्रवर्धन पर केन्द्रित रहिकय निरन्तर कोनो न कोनो आयोजन करैत रहैत छथि। काफी अध्ययनशील व्यक्ति आ कोनो आयोजन मे सामाजिक समरसता संग मिथिलाक सब जाति-समुदायक समावेशिकताक विशेष ध्यान रखैत काज करबाक विशेष शैलीक धनी छथि। भाषा कदापि कोनो जाति विशेषक नहि अपितु एक निश्चित भूगोल केर होयबाक तथ्य केँ अपन कार्यशैली सँ सिद्ध करैत आबि रहल व्यक्तित्वक नेतृत्व मे एन्टा निश्चित नव आयाम केर काज सब करत से निश्चित अछि।
नेपाल सरकारक सम्माननीय प्रधानमन्त्री शेर बहादुर देउवा, पूर्वउपप्रधानमन्त्री उपेन्द्र यादव व राजेन्द्र महतो, प्रदेश नं. २ केर मुख्यमन्त्री लालबावु राउत, भौतिक विकास तथ पूर्वाधारमन्त्री राम सरोज यादव, आन्तरिक मामिला तथा कानून राज्यमन्त्री रूबी कर्ण, मैथिली विकास कोषक अध्यक्ष जीवनाथ चौधरी सहित लगभग दुइ दर्जन संघ–संस्थाक प्रतिनिधी लोकनि कार्यक्रमक सफलताक लेल लिखितरूप मे शुभकामना देने रहथि।
सम्मेलन मे अमेरिकाक विभिन्न राज्य तथा नेपाल जोड़िकय करीब दुइ सय लोक आ जूम प्रविधि मार्फत २५ लोक सहित कुल २५० गोटेक सहभागिता रहबाक जानकारी आयोजक करौलनि। कार्यक्रमक बीच–बीच मे नेपालक तराई क्षेत्रक विभिन्न भाषा व कला-संस्कृति झलकाबयवला गीत आ नृत्य द्वारा मनोरन्जन प्रदान कयल गेल रहय। एन्टा निर्वाचन आयोगक अध्यक्ष डा. रामबाबु यादव, सदस्यद्वय डा. रामकृष्ण साह आर सुजीत झा द्वारा सर्वसम्मत रूप मे निर्णय करैत नवनिर्वाचित कार्यसमितिक नामक घोषणा कयल गेल छल।


text:
सर्वविदित अछि जे मिथिला साहित्यिक आ समृद्ध सांस्कृतिक परम्पराक केन्द्र रहल अछि। मुदा दुखक बात जे सिनेमाक माध्यमसं एकर सम्यक प्रदर्शन एखन धरि नहिं भ सकल अछि। राष्ट्रीय मंच पर बंगाली, पंजाबी, तमिल, तेलुगु, कन्नड़, मलयालम आदि सदृश्य मिथिला आ मैथिलक पहिचान आ छवि निर्माण करयमें अपेक्षित सफ़लता नहिं भेट सकल अछि। मिथिला आ मैथिलीक अस्मिता बढबैमें फ़िल्म, गीत, संगीत केर उल्लेखनीय योगदान आ भूमिकाकें अस्वीकारल नहिं जा सकैत अछि। कहबाक कोनो आवश्यकता नहिं जे मिथिला आ मैथिली साहित्यिक आओर सांस्कृतिक रुपें अत्यंत समृद्ध अछि। मुदा एहि उपेक्षित क्षेत्रमें व्याप्त आर्थिक विपन्नता, सामाजिक असमानता आदि मिथिलाक विकासक मार्गमें अवरोधक अछि। तकर बादो सजग मैथिल एहि चुनौतीकें स्वीकार करैत सामाजिक समस्या आ आर्थिक विपन्नतासं लड़बाक संग संग अपन सांस्कृतिक विरासत आओर साहित्यिक परम्पराकें सफ़लतापूर्वक संवर्धित आ अनुरक्षित करबाक यथेष्ट प्रयास कए रहल छैथ।
भारतीय सिनेमा 3 मई 2013 कें अपन 100 वर्ष पूरा कएलक। 1913में भारतक पहिल मूक फ़िल्म “ राजा हरिश्चन्द्र”सं प्रारंभ फ़िल्मी यात्राक शताब्दी पूर्ण भेलके उपल्क्ष्यमें देश- विदेशमें आनन्द महोतसव आ सम्मान समारोहक आयोजन कएल गेल। दोसर दिस, भोजपुरी सिनेमा जकर प्रारंभ मैथिली सिनेमाक संग संग भेल छल, अपन पचासम वर्ष पूरा कएलक। भोजपुरिया समाजमें हर्षक वातावरण देखल जा सकैत अछि। बहुत रास पत्र-पत्रिकामें भोजपुरी सिनेमाक इतिहास आ उपलब्धि संबंधी लेख प्रकाशित कएल गेल अछि। बड्ड हर्षक बात जे मैथिली सिनेमा सेहो अपन पचासम वर्ष पूर्ण कए लेलक। स्मरणीय अछि जे मैथिलीक पहिल फ़िल्म “ ममता गाबय गीत”क मुहुर्त अगस्त 1962में हिन्दी साहित्य सम्मेलन, पटना केर सभागारमें सपन्न भेल छल। मैथिली सिनेमाक पचास वर्ष भेला पर दरभंगामें मार्च 2013में प्रथम मैथिली फ़िल्म फ़ेस्टिवलक आयोजन कएल गेल । एहि समारोहमें देश विदेशक माय्थिली सिनेप्रेमी, प्रतिनिधि, निर्माता, निर्देशक, अभिनेता, अभिनेत्री, गायक, गायिका सहित ख्यात प्राप्त रंगकर्मीक उपस्थिति आह्लादकारी साबित भेल। मैथिली सिनेमाक दशा – दिशा, उपलब्धि आदि पर संगोष्ठीक आयोजन कएल गेल। मैथिली सिनेमामें विशेष अवदानके लेल योगदान देनिहार मैथिलपुत्र/पुत्रीकें सम्मानित कएल गेल।
भोजपुरीक पहिल फ़िल्म “ गंगा मैया तोहरे पियरी चढेबौ” आर “ ममता गाबय गीत”क निर्माण लगभग एकहि संग प्रारंभ भेल छल। “ गंगा मैया तोहरे पियरी चढेबौ” फ़रबरी 1963में पहिने रिलीज भs कs बिहारक पहिल फ़िल्म होयबाक तगमा हड़पि लेलक, त दोसर दिस मैथिली सिनेमा पछुआयत चलि गेल। भोजपुरी सिनेमाक पदार्पण तत्कालीन राष्ट्रपति डॉ राजेन्द्र प्रसादक मात्रृप्रेमक प्रतिफ़ल छल त मैथिली सिनेमाक आरंभ प्रथम प्रधानमंत्री पं जवाहरलाल नेहरु द्वारा 1961में मैथिलीकें अकादमीमें मान्यता प्रदान कयल जेबाक पछाति मैथिलक हृदयमें जनमल भाषाप्रेम आऒर हुनक स्वप्रोत्साहन आ स्वप्रेरणा। भोजपुरी भाषी अभिनेता, निर्माता, निर्देशक आदि केर सतत सहयोग आ संरक्षण पाबि भोजपुरी सिनेमा आगू बढैत चलि गेल त दोसर दिस मैथिली सिनेमा आपसी ईर्ष्या-द्वेष, वाद-विवाद, अहंवादी प्रवृतिक कारणे पछुआयत रहि गेल।
गीत सुनबाक अवसर भेटल समस्त मैथिल लोकनिकें।
मैथिली साहित्यिक उत्कृष्टतासं प्रभावित होयत आ एकर महत्ताके बुझैत फ़णि मजुमदार “ कन्यादान” बनौला। प्रसिद्ध कथाकार हरिमोहन झाक उपन्यास “ कन्यादान” आ “द्विरागमन” पर आधारित एहि फ़िल्ममें प्रसिद्ध साहित्यकार चन्द्रनाथ मिश्र “ अमर’ जी सेहो महत्वपूर्ण भूमिका निभौने छलाह। मुदा ई फ़िल्म हिन्दी संवादक अधिकताक कारणे चलि नहिं सकल। मुदा 1964-65में रिलीज भ’ क’ मैथिलीक पहिल प्रदर्शित फ़िल्म होबयके रिकार्ड अपना नामे कए लेलक। दुलाल सेन आ विन्द्यवासिनी देवीक संगीत निर्देशनमें विद्यापतिक दुगोट गीत के स्वर देने छलीह चन्द्राणी मुखर्जी , उषा मंगेशकर आ कमोल बरोट। एहि फ़िल्ममें प्रसिद्ध गायक मन्नाडे सेहो गौने छलाह।
हिन्दी फ़िल्मक प्रसिद्ध निर्देशक, गीतकार, एवं निर्माता दरभंगा निवासी प्रह्लाद शर्माक प्रयाससं हुनक निर्देशनमें “ जय बाबा बैद्यनाथ” (1972-79) बनल। आचार्य सोमदेव, अमर जी सेहो एहि फ़िल्ममें गीत लिखने छलाह। दुर्भाग्यवश इहो फ़िल्म चलि नहिं सकल। मुदा प्रह्लाद शार्मा जीक प्रयास प्रेरक रहल।
एहि प्रकारे हम देख सकैत छी जे उपरोक्त फ़िल्म त्रय के कारणे मैथिली फ़िल्मक लेल समुचित आ अपेक्षित वातावरण निर्माण संभव भ गेल।
2011में मुरलीधर निर्देशित “ सजना के अंगना में सोलह सिंगार”, युवा निर्देशक विकास झाक ‘ मुखिया जी” प्रदर्शित भेल। मुदा ई दुनु फ़िल्म किछु खास सिनेमा हॉले धरि सीमित रहि गेल। मुरलीधर अपन एहि फ़िल्ममें ओ जादू नहिं देखा सकला जेकि ओ अपन पहिल फ़िल्ममें देखौने छलैथ। दोसर दिस “ मुखिया जी” सेहो अपन मुखियागीरी देखाबयमें असफ़ल भ गेल। परंच, एहि फ़िल्मक माध्यमें एकटा होनहार, प्रभावी, दक्ष आ तकनीकी जानकारी रखनिहार युवा निर्देशक भेटल मैथिली सिनेमाके- विकास झाक रुपमें। फ़ेर, महेन्द्र चौधरीक “ साजन अहां बिना” त आयल, मुदा आबैत आबैत थाकि गेल। 2012के उतरार्द्धमें दु गोट महत्वपूर्ण फ़िल्म प्रदर्शित भेल- “ चट मंगनी पट्ट भेल बियाह” आ ‘ एक चुटकी सिन्दुर”। “ चट मंगनी…..” कम बजटक थोड़-बहुत नीक फ़िल्म छल- सुन्दर गी-संगीतसं सजल। फ़िल्म ठीक ठाक चलल। ओतहि “ एक चुटकी सिन्दुर” जेकि चीर प्रतीक्षित छल, मोन नहिं जीत सकल।
निष्कर्षत: ई साबित भ रहल अछि जे मैथिली सिनेमाक भविष्य उज्ज्वल अछि। भोजपुरी सिनेमाक अश्लीलतासं दर्शकक मोनमें उचात आबि गेल अछि। एहि परिदॄष्यमें मैथिली सिनेमा एकटा नीक बाजार आ उद्योगक रुपमें उभड़त, कारण बहुत रास दर्शक, निर्माता,निर्देशक, अभिनेता आदि मैथिली सिनेमा दिस जल्दिये घुड़ताह, ई कहब कोनो अतिश्योक्ति नहिं।


text:
मुख्यमंत्रीजीक ब्लॉग काफी हिट भs रहल अछि. ब्लॉग के काफी हिट मिल रहल अछि. काल्हिए ब्लॉग शुरू भेल आओर करीब तीन सय फॉलोवर बनि गेल. ओना अखन ई ब्लॉग अंग्रेजी मे अछि मुदा नीतीशजी जल्दीए हिंदी मे सेहो लिखताह. आब ओ ब्लॉग के माध्यम सं रोज जनता सं संवाद बना राज्य के विकास... खुशहाली के लेल काज करताह. कहि सकय छी ई हुनकर कम्प्यूटर पर जनता दरबार होएत. नीक अछि कोनो तरहे बस लोक के परेशानी दूर होबाक चाही... संवाद कायम रहबाक चाही... आखिर बात करले सं तं बात बनैत अछि.
नवका- पुरनका लेख सर्च करु...
नीतीश बनलाह ब्लॉगर...
मुख्यमंत्रीजीक ब्लॉग काफी हिट भs रहल अछि. ब्लॉग के काफी हिट मिल रहल अछि. काल्हिए ब्लॉग शुरू भेल आओर करीब तीन सय फॉलोवर बनि गेल. ओना अखन ई ब्लॉग अंग्रेजी मे अछि मुदा नीतीशजी जल्दीए हिंदी मे सेहो लिखताह. आब ओ ब्लॉग के माध्यम सं रोज जनता सं संवाद बना राज्य के विकास... खुशहाली के लेल काज करताह. कहि सकय छी ई हुनकर कम्प्यूटर पर जनता दरबार होएत. नीक अछि कोनो तरहे बस लोक के परेशानी दूर होबाक चाही... संवाद कायम रहबाक चाही... आखिर बात करले सं तं बात बनैत अछि.
1 टिप्पणी:


text:
एम्हर हमरा लोकनि होटल विदा भेलहुँ, ओम्हर मेघ सेहो घरमुँहा भेल. बरखाक आशंका निर्मूल साबित भेल. फ्लैग सेरेमनी छोड़ि कऽ अयबाक हमरा लोकनिक पश्चातापक आगिसँ प्रायः टेम्पूक ड्राइवरक हृदय पघिल गेलैक. ओ बिनु पुछनहि-आछने अपन गाड़ी अगरतलाक हेरिटेज पार्कक मुँहपर ठाढ़ करैत बाजल- ई पार्क घुमि लिअह, सभ किछु देख लेब. हम जाइत छी. अहाँ लोकनिक होटल एतयसँ मात्र पाँच मिनटक दूरी पर अछि. पयरहि चल जा सकैत छी.
हमरा लोकनि यंत्रवत् ओकर अनुदेशक पालन कयल. टिकट कटाय पार्कमे प्रवेश कयल प्राकृतिक सुषमा सम्पन्न ई पार्क वस्तुतः समस्त त्रिपुराक प्रतिबिम्ब अपना आँचरमे नुकओने छल. एतय राज्यक सभ प्रमुख पर्यटन स्थलक रिप्लिका निर्मित छैक. पार्क घुमैत-घुमैत बेस थाकि गेल रही हम सभ. मुदा मुखमण्डलपर ठेहीक बदला संतोषक भाव छल जे नहि असल तँ डुप्लीकेट तँ देखलहुँ!
साढे सात बजेसँ डिनर टेबुल सभपर चहल-पहल बढ़य लागल रहैक भरि दिनुका थाकल-ठेहिआयल हमहूँ विचार कयलहुँ जे सवेर-सकाल भोजन कए आराम करब. आठ बजे भोजनोपरान्त, रिसेप्सनक सोझाँमे बनाओल बैसकीपर बैसि अखबार उनटाबय लगलहुँ. हमरा ओतय बैसल देखि किछु जिज्ञासु साहित्यकार सभ सेहो आस-पासमे एकाएकी जुमय लगलाह. नओ बजैत-बजैत बेस जमघट लागि गेल रहैक. करीब पन्द्रहो भाषाक प्रतिनिधि ओतय बैसल रहथि. क्रमशः वातावरणसँ औपचारिकताक धोन्हि छँटय लागल. परिचय-पातसँ प्रारम्भ भेल सम्वाद, आत्मीयताकेँ अंगीकार करय लागल. दस बजैत-बजैत हँसी-मजाक, गप-ठहक्का आ गीत-नाद चारूकात अनुगुंजित होमय लगलैक. फेर तँ सुतलाहा सभ सेहो उठि-उठि अबैत गेलाह. गोलमे सन्हिआइत गेलाह. करीब अढ़ाइ बजे भोरबामे जखन बैसकी उसरल तँ “विभिन्न भाषाक प्रतिनिधि युवा साहित्यकार” सभ “भारतीय भाषाक युवा-साहित्यकार” बनि चुकल छलाह. गुजरातीक राम मोरी, सिन्धीक रेखा पोहानी, अंग्रेजीक आशिया जहूर, कोंकणीक गोरक सिरसत, बंगलाक प्रशान्त सरकार, नेपालीक पवित्र लामा, ओड़ियाक ज्ञानी देवाशीष मिश्रा, कश्मीरीक साबिर मागामी ओ कतिपय अन्यान्य भाषाक साहित्यकार हमर अभिन्न बनि गेल छलाह.
अगिला दिन 12.30सँ हमरा लोकनिक काव्यपाठक सत्र निर्धारित छल. असमिया, बोडो, बांगला, चकमा, मणिपुरी, मोग, नेपाली, पंजाबी आ सिन्धी भाषाक कविलोकनिक संग हमरा कविता-पाठ करबाक छल. बंगला कवि कल्याण गुप्ताक अध्यक्षतामे सत्र आरम्भ भेल. एक-एक कऽ कवि लोकनि कविता पढ़य लगलाह. भाषासँ अपरिचितो श्रोता-समाज भावक सूत्र धरबामे समर्थ छलाह. भाव-सम्प्रेषणीयताक बाटमे जँ कोनो बाधा अबैत छल तँ तकरा अनुवाद दूर करैत छल. हॉल थपड़ीसँ बेर-बेर अनुगुंजित होइत रहल. प्रायः सभ भाषाक कविता सुनलाक बाद हमरा गौरवबोध भेल जे समकालीन मैथिली कविता कोनो भाषाक समकालीन कवितासँ झूस नहि अछि.
सत्र-समापनक पश्चात भोजनोपरान्त सभ दहोदिस छिड़िया गेलाह. किओ होटलमे अराम करय गेलाह तँ किओ अगरतला भ्रमणपर बहरेलाह. हमरा आ शालूकेँ आइ फेर भारत-बंगलादेश बॉर्डरपर जयबाक छल. फ्लैग-सेरेमनी नहि देखि सकबाक क्षतिपुर्तीमे, आ ताहूसँ बेसी सीमा-सुरक्षाबलकेँ पुनः अयबाक देल वचनपूर्तिक लेल. आइ एहि यात्रामे राम, गोरक, आशिया, रेखा आ संस्कृत कवि हेमचन्द सेहो हमरा लोकनिक संग देलनि. उत्तराखण्डमे हेमचन्दक कएट टा ने गुरु मैथिल छथिन्ह आ हुनका सभक मुँहे ओ मैथिली सुनैत रहैत छथि तेँ हुनका हमर कविता बुझबामे कोनो भाङ्गठ नहि भेलनि से बड़ उत्साहपूर्वक जनौलनि. जे किओ बाघा-वॉर्डरक फ्लैग-सेरेमनी देखने छलथि हुनका लोकनिक लेल ई कोनो कुतूहल नहि छल मुदा हमरा लेल ई निश्चये अत्यंत कौतुकक विषय छल. सेरेमनीक बाद 'भारत माताक जय' कहबा काल जे स्वाभिमान-बोध भेल से वर्ण्य नहि. माटिसँ मनुक्खक सम्बंध कदाचित् एहने क्षण सभमे सोझराइत छैक.
आइ साढ़े आठ बजे सभ किओ डिनर हेतु पहुँचि गेल छलाह. भोजनोपरान्त किछुकाल हँसी-ठट्ठा आइयो चललै मुदा, बेर-बेर आगत वियोगक पीड़ा ओकरा मलिन करैत रहल. सभ किओ सम्पर्क-सूत्रक आदान-प्रदानक संग एक-दोसरासँ भविष्यहुमे सम्पर्कमे बनल रहबाक आश्वस्ति देमय लगलाह. मुँहपर मुसकी आ आँखिमे वियोगी भाव लेने सब अपन-अपन कमरा दिस विदा भेलाह. कन्नड़ कवि चिदानन्द शाली, मलयालम कवियत्री आर्याम्बिका, हिन्दी कवियत्री अर्चना भैसारे आ ओड़िया कथाकार आइपीएस देवाशीष पाणिग्रहीक सानिध्य एहि यात्राकेँ आरो उपलब्धिपूर्ण बनौलक. भाषा- साहित्य ओ कला ठिक्के लोककेँ जोड़ैत छैक!! (समाप्त)
— चंदनकुमार झा
— चंदनकुमार झा


text: सूरीनाम गणराज्य दक्षिण अमरीका महाद्वीप उत्तरमे स्थित रहल एक देश छी। सूरीनाम पूर्व मे फ्रेन्च गुयाना आ पश्चिमी गयाना स्थित अछि। देशक दक्षिणी सीमा ब्राजील आ उत्तरी सीमा आन्ध्र महासागर सँ मिलैत अछि । देशक मरोविजने आ कोरंतिज नदी पर फ्रेन्च गुयाना आ गयानासँ धुर दक्षिण मे मिलैवाल सीमा विवादास्पद छी। सूरीनाम दक्षिण अमरीकका क्षेत्रफल आ आबादी क हिसाबसँ सबसँ छोटा संप्रभु देश छी। एकर राजधानी पारामारिबो छी। ई पश्चिमी गोलार्ध पर एकलौता डच भाषी क्षेत्र छी, जे नीदरलैंड राजशाहीक हिस्सा नै अछि। सूरीनामक समाज बहुसांस्कृतिक अछि, जेहिमे अलग-अलग जाति, भाषा आ धर्म वाला लोग निवास करैत अछि। देशक एक चौथाई जनता प्रति दिन २ डलरसँ कम पर जीवनयापन करैत अछि।


text:
अकर
अकर या सुक्ष्मगोरखमुण्डी एक पोथ्रा वर्गक एक वनस्पति छी जे १५-२५ सेन्टिमिटर धरि होएत अछि । अकर औषधीय गुण भेल वनस्पति छी । आमने-सामने पता भेल ई वनस्पतिक गोलाकार पियर बीचमे लाल रङ्गक फूल फुलैत अछि । एकर स्वाद कबकब होएत अछि ।[१]
औषधीय गुण[सम्पादन करी]
अकरक सेवन सँ फेफ्ड़ाक शक्ति प्रदान करैत अछि, खानामे रुची लबैत अछि । शरीर दर्दमे, खोकी आ पिनासमे सहो अकरके लाभदायक मानल जाएत अछि । उपचारक लेल एकर गाछकें पिस बनल मिश्रण १-२ ग्राम दिनमे ३-५ बेर खाए सकैत अछि ।[१]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ योगी, धर्म महारस (२०६९). आयुर्वेदिक जडीबुटी विज्ञान. कमलपोखरी: विद्यार्थी प्रकाशन प्रा.लि.. प॰ पृष्ठ-४. आइएसबिएन 978-99946-1-630-5.


text:
राज्य सभा
राज्य सभा भारतीय लोकतन्त्रक उपरी प्रतिनिधि सभा छी। लोक सभा निचला प्रतिनिधि सभा छी। राज्य सभामे २४५ सदस्य होएत अछि। जहिमे १२ सदस्य भारतक राष्ट्रपतिद्वारा नामाङ्कित होएत अछि। एकरा सभकें 'नामित सदस्य' कहल जाएत अछि। अन्य सदस्यसभक चुनाव होएत अछि। राज्यसभामे सदस्य ६ सालक लेल चुनल जाएत अछि, जहिमे एक-तिहाई सदस्य प्रति २ सालमे सेवा-निवृत होएत अछि।
कोनो भी सङ्घीय शासनमे सङ्घीय विधायिकाकें उपरी भाग संवैधानिक बाध्यताक कारण राज्य हितक सङ्घीय स्तर पर रक्षा करवाक लेल बनाएल जाएत अछि। एहि सिद्धान्तक कारण राज्य सभाक गठन भेल अछि। एहि कारण राज्य सभाक सदनसभक समानताकें रूपमे देखल जाएत अछि जकर गठने संसदक द्वितीय सदनक रूपमे भेल अछि। राज्यसभाक गठन एक पुनरीक्षण सदनक रूपमे भेल अछि जे लोक सभाद्वारा पास कएल गेल प्रस्तावसभक पुनरीक्षा करि सकै। ई मन्त्रिपरिषदमे विशेषज्ञकें कमी सेहो पूर्ण करि सकैत अछि कियाकी कम सँ कम १२ विशेषज्ञ तँ एहिमे मनोनित होएते अछि। आपातकाल लगेवाक सम्पूर्ण प्रस्ताव जे राष्ट्रपति लग भेजल जाएत अछि, राज्य सभाद्वारा सेहो पास होनाए अनिवार्य अछि। जुलाई २०१८ सँ, राज्यसभा सांसद सदनमे २२ भारतीय भाषासभमे भाषण करि सकैत अछि कियाकी उपरी सदनमे सम्पूर्ण बाइसो भारतीय भाषासभमे एक साथ व्याख्याक सुविधा अछि।[४]
भारतक उपराष्ट्रपति (वर्तमानमे वेङ्कैया नायडू) राज्यसभाक सभापति होएत अछि। राज्यसभाक पहिल सत्र १३ मई १९५२ कें बैसल छल।
सन्दर्भ सामग्रीसभसंपादित करें
- ↑ "Venkaiah Naidu sworn in as Vice-President", The Hindu (New Delhi, India), ११ अगस्त २०१७, ९ फरबरी २०१४-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ २.० २.१ "RAJYA SABHA – AN INTRODUCTION", rajyasabha.nic.in, १६ अगस्त २०११-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "MEMBERS OF RAJYA SABHA (STATE WISE LIST)", Rajya Sabha, १८ जुलाई २०१८, ५ फरबरी २०१४-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "Rajya Sabha MPs can now speak in 22 Indian languages in House"।


text:
धोण्डो केशव कर्वे
महर्षि डा. धोण्डो केशव कर्वे (अप्रैल १८, १८५८ - नवम्बर ९, १९६२) प्रसिद्ध समाज सुधारक छल। ओ महिला शिक्षा आ विधवा विवाह मे महत्त्वपूर्ण योगदान केलक। ओ अपन जीवन महिला उत्थान क समर्पित करि देलक। उनका द्वारा मुम्बई मे स्थापित एसएनडिटी महिला विश्वविघालय भारतक प्रथम महिला विश्वविघालय छी। ओ वर्ष १८९१ से वर्ष १९१४ तक पुणेके फरगुस्सन कलेजमे गणित के अध्यापक छल। हुनका वर्ष १९५८ मे भारत रत्नसँ सम्मनित कएल गेल।
जीवनी[सम्पादन करी]
हुनकर जन्म महाराष्ट्रके मुरुड नामक कस्बे (शेरावाली, जिला रत्नागिरी), मे एक गरीब परिवारमे भेल छल। पिता क नाम केशवपंत आ माता क लक्ष्मीबाई। आरम्भिक शिक्षा मुरुड मे भेल। पश्चात् सतारा मे दुई अढाई वर्ष अध्ययन करि के मुंबई के राबर्ट मनी स्कूल मे दाखिल भेल। १८८४ ई. मे ओ मुंबई विश्वविद्यालय से गणित विषय लके बी.ए. क परीक्षा उत्तीर्ण केलक। बी.ए. करै के बाद ओ एलफिंस्टन स्कूल मे अध्यापक भ गेल। कर्वे क विवाह १५ वर्ष क आयु मे ही भ गेल छल आ बी.ए. पास करै धरि उनकर पुत्र क अवस्था अढाई वर्ष भ चुकल छल। अत: खर्च चलावे के लेल स्कूल क नौकरी के साथ-साथ लडकिसभ के दुई हाईस्कूल मे ओ अंशकालिक काम सेहो करैत छल। गोपालकृष्णन गोखले के निमंत्रण पर १८९१ ई. मे ओ पूना के प्रख्यात फर्ग्युसन कलेज में प्राध्यापक बनि गेल।


text:
भुवनेश्वर प्रसाद
भुवनेश्वर प्रसाद 1902- दरभंगा जिलाक बनौली गाम, निवास रायसाहेब पोखरि लहेरियासराय। सरस्वती स्कूल लहेरियासरायमे १९३०-१९६४ ई. धरि अध्यापन। मैथिलीमे "बाल रामायण” प्रकाशित।
बलदेव मिश्र
बलदेव मिश्र 1890-1975 हिनक जन्म सहरसा जिलाक वनगाँव ग्राममे 1890 ई. मे एवं निधन फरवरी, 1975मे भेलन्हि । प्रारम्भमे पं. गेनालाल चौधरीसँ ज्यौतिष पढ़ि ई काशीमे पं. सुधाकर द्विवेदीजीक शिष्य भेलाह । बहुत वर्ष धरि सरस्वती भवन वाराणसी मे हस्तलिखित विभागमे कार्य कएल । पश्चात् पटनाक काशीप्रसाद जयसवाल रिसर्च संस्थानमे अनेक प्राचीन तिब्बती हस्तलिपिकेँ देवनारीमे लिप्यन्तरित कएल। ’मिथिलामोद’ प्रकाशन एवं म.म. मुरलीधर झाक प्रोत्साहनसँ ज्यौतिषीजी १९१० ई.सँ ’मोद’मे लिखए लगलाह। हिनक प्रकाशित रचना अछि - ’रामायण शिक्षा’, ’चन्दा झा’, ’संस्कृति’, ’भारत शिक्षा’, ’गप्प-सप्प विवेक’, ’समाज’ आदि । पण्डितजी यावत् धरि ...
जमदग्नि ऋषि
जमदग्नि ऋषि एक ऋषि छल, जे भृगुवंशी ऋचीक कऽ पुत्र छल तथा जेकर गणना सप्तऋषियो मे होएत अछि। पुराणो कऽ अनुसार एकर पत्नी रेणुका छल, हिनकर आश्रम सरस्वती नदी कऽ तट पर छल । वैशाख शुक्ल तृतीया हिनकर पाच अम प्रसिद्ध पुत्र प्रदोषकाल मे जन्मल छल जिन्हें परशुराम कऽ नामसँ जानल जाएत अछि।
ⓘ सरस्वती
सरस्वती हिन्दू धर्मक मुख्य देवीसभमे सँ एक छी । ओ ब्रह्माक मानसपुत्री छी जे विद्याक अधिष्ठात्री देवी मानल गेल अछि । हिनकर नामान्तर शतरूपा सेहो छी । एकर अन्य पर्याय अछि, वाणी, वाग्देवी, भारती, शारदा, वागेश्वरी इत्यादि । देवी सरस्वती शुक्लवर्ण, श्वेत वस्त्रधारिणी, वीणावादनतत्परा तथा श्वेतपद्मासना कहल गेल अछि । हिनकर उपासना कएला सँ मूर्ख सेहो विद्वान् बनि सकैत अछि । माघ शुक्ल पञ्चमीकें हिनकर पूजाक परिपाटी चलि आबि रहल अछि ।


text:
कबिरा साखी, साखी छल, साखी जीवन सत्य ।
परिवर्तित जे नब्ज समय कें, यएह काव्य के लक्ष्य। 1।
साखी में जौं आगि नहि हो, शब्दक ई षड्यंत्र।
साखी सभटा रूढ़ी कें तोड़य, भूषण मुक्ति मंत्र। 2।
आजुक साखी साखी अछि, बेइमानक पर्दाफास।
इमानक रक्षा हित समर्पित, भूषण सत्यक हास। 3।
सत्य सत्य आ सत्य एकटा, सत्यक हालत पस्त।
मुस्कानक संग झूठ जिबइए, झूठक हालत मस्त। 4 ।
वैश्वीकरणक चकाचौंध मे, साहित्यक हालत पस्त।
सज्जन सभ अन्हरायल छथि, दुर्जन सभ छथि मस्त। 5।
पद-पैसा-सौन्दर्यक फंदा . धरबय नर्कक बाट।
भोगवाद आ स्वार्थक चक्कर, कुसंस्कार केर हाट। 6।
रंगदारक चलती सभ सं बेसी, परसय कारी रंग।
डेग-डेग पर पटकय लाठी, सज्जन सभ छथि तंग। 7।
राजनीति केर रंगमंच पर, दलबदली अछि सस्त।
पद-पैसा आ पदवी खातिर, सिद्धान्तक हालत खस्त। 8।
चमचम चमकय उज्जर कुरता, चमचा कें चम्मच पास।
चौक-चौबटिया बारूद बमकय, शांति केर नहि आस। 9।
साहित्यकारक कलम छिनायल, बलगर केर गोटी लाल।
फुसियाहा साहित्य पर काबिज, सुच्चा केर कटलैक भाल । 10।


text:
इडली
इडली एक आन्ध्र प्रदेशक खाना छी । ई उज्जर रङ्गक गिल-गिल २-३ इन्च गोलाकारमे होइत अछि । इडली (/ɪdliː/) दक्षिण भारतीय परिवारसभमे एक पारम्परिक नास्ता छी । इडली एक दिलकश केक छी जे की भारत आ श्रीलंका जका पडोसी देशसभमे लोकप्रिय अछि । इडलीक संस्करण "सन्ना" रूपमे जानल जाइत अछि, गोवा आ अन्य कोङ्कणी लोकके बीचमे ई बहुत लोकप्रिय अछि । आर एक प्रकारक रूपमे जानल जाइत अछि ई , एन्दुरी पिठा जे ओडिशामे बहुत लोकप्रिय अछि।
इतिहास[सम्पादन करी]
आधुनिक इडलीके अग्रदूत अनेकन प्राचीन भारतीय कार्यसभमे उल्लेख कएल गेल अछि।


text:
(१)
सुभग सिनेह जोरिकेँ अहाँ कतए गेलौं मनमीत हमर
प्रेमक वृष्टिमे बोरिकै अहाँ कतए गेलौं मनमीत हमर
गंगा यमुना केर संगम सन हमर अहाँक निर्मल प्रेम
सिनेहक सुधा घोरिकै अहाँ कतए गेलौं मनमीत हमर
हम बनल छी राधा अहाँ लेल मोहन मुरली फेर बजाउ
सुमधुर तान छोरिकै अहाँ कतए गेलौ मनमीत हमर
अशेष बरखसँ बैसल छी अहाँक पथ पर पपनी ओछा
सिनेहक घैल फोरिकै अहाँ कतए गेलौं मनमीत हमर
हुलसि-हुलसि के बनल छलौं जे हमर मोनक मीत अहाँ
रुबीक करेज कोरिकै अहाँ कतए गेलौं मनमीत हमर
सरल वार्णिक बहर वर्ण -२३
(२)
हम छी ब॓टी मुदा शान मिथिलाकँ॓
द॓शक छी गौरव परान मिथिलाकँ॓
कन॓को नै कम हम पुरूष वर्ग सँ
नै मानु तँ नापि लिअ ज्ञान मिथिलाकँ॓
जखन॓ नै राखब लाज ब॓टीक अहाँ
कि द॓खब आँखिसँ ढलान मिथिलाकँ॓
जनम ल॓लाs सभ एतs पँडीत॓ ज्ञानी
अखन नै क्यो सँत सुजान मिथिलाकँ॓
हनन लाजक ताबड़तोर होय छै
कि इह॓ थिक गीता कुरान मिथिलाकँ॓
वर्ण १४
(३)
नव लोकक केहेन नव चलन देखियौ
एक दोसर सँ कतेक छै जडन देखियौ
खोलि क' राखै बगल में रमक बोतल
आ मुहं मे रामक केहेन भजन देखियौ
दिने दहार झोंकि रहल आंखि मे गरदा
बनि रहल छैक कतेक सजन देखियौ
चपर चपर सब तरि बजैत चलै छै
बेर काल मे नाप तौल आ वजन देखियौ
देखि सुनि रुबी क लागि रहल छै अचरज
भ्रष्ट जुग मे भs रहल ये मरण देखियौ
आखर -१६
(४)
भठल नगरी केर भठल सहचार द॓खियौ
कोढि फूटल समाजक कने उपचार द॓खियौ
अलखा क॓र चान जौँ छथि अहाँक अपन धिया
अनकर ब॓टी पर होयत अतिचार द॓खियौ
ह॓ यौ काका यौ भैया सुनु हमर करूण विनय
प्रथम मास॓ सँ कोखि म॓ ब॓टी छै नचार द॓खियौ
कोनाकँ॓ आबि हम तोहर कोखि सँ बाहर गै माँ
हम सहबै कोना पुरूषक व्यभिचार द॓खियौ
रणचण्डी बनिकँ॓ ब॓टी अहाँ जन्म लिअ एहि ठां
तखन॓ ह॓त॓ खत्म नारी पर अतिचार द॓खियौ
वर्ण- १८


text:
कलकत्ता. जहिना चान केर बाट एक चकोरी तकैत छैक, तहिना मैथिली फिल्म निर्देशक उदय राज अपन फिल्म 'घोघ मे चांद' लेल कलाकार चयन मे लागल छथि. एही हेतु किछु कलाकारक चयन हेतु कोलकातामे 15 दिसंबर 2012 कें ऑडिशन लेल गेल. कोलकाताक इच्छुक मैथिल रंगकर्मी एहि ऑडिशनमे भाग लेलनि. उगना आर्ट्सक बैनरक अधीन बनयबला एहि फ़िल्मक निर्देशक उदय राज केर कहब छलनि जे रंगकर्मीक ऑडिशनक की दरकार? तथापि हुनका सभ कें संगे एकटा आपसी बातचीत आ सम्पर्क सं बड्ड किछु सिखबाक अवसर भेटत. फ़िल्मक संदेश एक लाइन मे बतबैत उदय कहलनि जे शारीरिक सौन्दर्य सं बेसी नीक होइत अछि चारित्रिक एवं मनक सुन्दरता. कार्यक्रममे शंभू नाथ मिश्र, भवनाथ झा, दिनेश मिश्र, सुनील ठाकुर (सब रंगकर्मी), 'पिया संग प्रीत कोना हम करबै' फेम अभिनेत्री ट्विंकल घोष, सिने पत्रकार भास्कर झा आदि उपस्थित छलाह.
विदित अछि जे एहि फ़िल्मक गीतकार संजय चौधरी, कुमार शैलेन्द्र, ब्रह्मदेव लाल आ ज्ञानबर्धन कर्ण छथि. संगीत द' रहल छथि पवन नारायण. एहि सं पूर्व 'घोघ मे चांद' लेल कलाकारक चयन हेतु दिल्ली, पटना, दरभंगा आदि स्थान पर ऑडिशनक कार्यक्रम राखल गेल छल. (Report/Photo : भास्कर झा)
विदित अछि जे एहि फ़िल्मक गीतकार संजय चौधरी, कुमार शैलेन्द्र, ब्रह्मदेव लाल आ ज्ञानबर्धन कर्ण छथि. संगीत द' रहल छथि पवन नारायण. एहि सं पूर्व 'घोघ मे चांद' लेल कलाकारक चयन हेतु दिल्ली, पटना, दरभंगा आदि स्थान पर ऑडिशनक कार्यक्रम राखल गेल छल. (Report/Photo : भास्कर झा)


text:
नवका- पुरनका लेख सर्च करु...
साहित्य अकादमी फेलो चुनल गेलाह अमरजी
नव दिल्ली, २७ अगस्त २०१० . साहित्य अकादमी प्रमुख रचनाकार चन्द्रनाथ मिश्र 'अमर' (मैथिली), केदारनाथ सिंह (हिंदी) आ खुशवंत सिंह (अंग्रेजी) कें फेलो चुनलक अछि. एहि ठाम जारी विज्ञप्ति मे कहल गेल अछि जे साहित्य अकादमी केर अध्यक्ष सुनील गंगोपाध्याय केर अध्यक्षता मे भेल आम परिषदक बैसार मे ई निर्णय लेल गेल.
साहित्य अकादमी केर फेलो चुनल जायब बहुत बेसी सम्मान केर विषय अछि. एक बेर मे मात्र २१ गोट लोक कें ई सम्मान भेटैत छैक. ई सम्मान 'अमर साहित्य' केर रचनाकार हेतु सुरक्षित अछि. एहि ठाम एक कार्यक्रम मे अमरजीक संगहि समस्त चयनित फेलो लोकनि कें ताम्र फलक ओ शाल प्रदान क' सम्मानित कयल जायत.
सदस्यता लें टिप्पणियाँ भेजें (Atom)


text:
पीड़ा सभ केँ दियौ जराय / एस. मनोज
जहि पीड़ामे सुबकि रहल छी
हम सभ जन-जन देखू भाय
ओहि पीड़ा क' सभ कियो मिलिकेँ
खोड़ि खाइड़ क' दियौ जराय।
पीड़ा अछि ई निरक्षरता क'
दू आखर क' नहि अछि ज्ञान
जन जन क' आब पढ़ा लिखा क'
एहि कलंक क' दियौ मेटाय
पीड़ा अछि ई बेकारी क'
नून तेल ल' छी फिरिसान
रोजगारक आब सिरजन क' क'
बेकारी क' दियौ भगाय
पीड़ा अछि ई लिंग भेद क'
जन्म सँ पहिने लै अछि प्राण
सृष्टि लेल बेटा-बेटी सम
समतावादी दियौ बनाय
पीड़ा अछि ई जाति धरम क'
राष्ट्रक बनबैत अछि निष्प्राण
जाति धरम उन्मूलन क' क'
नबका दुनिया दियौ बसाय।


text:
विकेट
विकेट तीन टा स्टम्प आ दुई टा बेलसभक समूह छी । एकर प्रयोग क्रिकेट खेलमे कएल जाएत अछि । एकरा खेलक समयमे ब्याट्सम्यानद्वारा सुरक्षित रखवाक प्रयास कएल जाएत अछि तँ बलर एकरा बलिङ करि गिरेवाक प्रयास करैत अछि ।[१] बलरद्वारा बल फेकलाक बाद यदि बल स्टम्पमे लागि बेल गिर पड़ल तँ ओ ब्याट्सम्यान आउट भऽ जाएत अछि । रन लैत काल ब्याट्सम्यान यदि अपन क्रिजक रेखा भितर नै अछि मुदा बल विकेटकें छुबि गेल अवस्थामे ब्याट्सम्यान आउट भऽ जाएत अछि ।
विकेट शब्दक उत्पति अङ्ग्रेजी शब्द विकेट गेट सँ भेल । ऐतिहासिक रूप सँ पहिने मात्र दुई टा स्टम्प आ एके टा बेल होएत छल जे छोट फाटक जका देखऽमे प्रतित होएत छल । तेसर (मध्य) विकेट सन् १७७५ मे परिचित कएल गेल ।[२]
क्रिकेटक नियमसंपादित करें
पिछला ३०० वर्षमे विकेटक आकार आ आकृति बहुतेक बेर परिवर्तन कएल गेल अछि आ आब क्रिकेटक नियमक अनुसार नियम ८ मे एकर आयाम तय कएल गेल अछि ।
- नियम ८: द विकेट— विकेट तीन टा काठक स्टम्प होबाक चाही जे २८ इन्च (७१.१२ सेमी) उंच होएत अछि । ब्याटिङ क्रिजपर गाड़ल जाएवाला स्टम्प बीचक दुरी समान होबाक चाही । एकर चौडाई ९ इन्च (२२.८६ सेमी) होबाक चाही ।
सन्दर्भ सामग्रीसभसंपादित करें
- ↑ "Law 8 – The wickets", MCC, अन्तिम पहुँच २९ सितम्बर २०१७।
- ↑ "A glossary of cricket terms". ESPNcricinfo. Retrieved 13 May 2008.


text:
मैथिली गीतक माधुर्यसं आइ के
नहि अवगत अछि? कहबाक आवश्यकता नहि जे मैथिली गीतक अपन गौरवमयी परम्परा रहल अछि। लोकगीत
हो वा संस्कार गीत वा हास्य गीत, मिथिलामे मैथिलीक मधुर बोल
प्रत्येक मैथिलक कंठमे बसल रहैत अछि।
मैथिलीमे ओना तs नित दिन गीतक एलबम बहराईत रहैत अछि, मुदा
कानफ़ारु संगीतसं मैथिलीक गीत-संगीतक सुदीर्घ परम्पराकें आगू बढबामे विफ़ल होयत रहल
अछि। भोजपुरी गीत-संगीतक तर्ज पर बनाओल गेल एहन गीतक सीडी मात्र किछुये दिन चललाक
बाद गीत-प्रेमी हृदय ओ मानससं झटसं विस्मृत भ’ जायत अछि।
किछु मासपूर्व मुम्बई स्थित
किछु मैथिली प्रेमी गायक, गीतकार, संगीतकार, अभिनेता आ
निर्देशक केर सहयोगसं प्रस्तुत म्यूजिक एलबम विडियो “नमरी
लुच्चा” मैथिली गीत प्रेमीके अपन सुन्दरतम प्रस्तुति दिस
ध्यान आकृष्ट करबामे सफ़ल बूझना जा रहल अछि। एक्स्ट्रीम पिक्चर्स आ प्रवेश मल्लिक
प्रोडक्शन्स केर बैनरके अनत्रग्त निर्मित मैथिलीक एकल विडियो एल्बम “नमरी लुच्चा” अपन कर्नप्रिय गीत-संगीत आ मैथिलीक
खांटी बोलक सं संग प्रभावपूर्ण प्रस्तुतीकरण बलबूते आई मैथिली गीत प्रेमीकें बड्ड
बेसी प्रभावित कएने अछि। मिथिलाक विभिन्न भागमे चर्चित आ लोकप्रिय एहि एलबमक गीतके
लिखने छैथ प्रवेश मल्लिक। प्रवेश मल्लिकए के संगीतमे एकर धुन तैयार भेल अछि। हुनक
संगीत संयोजन प्रशंसनीय अछि। गायक प्रेम प्रकाश कर्णक डबल रोल- गायनक आ अभिनयक
दुनू गजबके लागि रहल अछि। प्रेमक आवाजमे जे खनक अछि ओ ई साबित क’ रहल अछि जे आबय बला समयमे फ़िल्मक लेल प्लेबैक सिंगिंगमे एकटा पैघ नाम
होयताह! बॉलिवुडक उदीयमान अभिनेता संजीब पूनम मिश्राक दमदार अभिनय देखबा योग्य
अछि। अभिनेत्री आफ़रीनक अदायगी मैथिली ललनाकें अभिनय दिस डेग आबय लेल एकटा अलगे
संदेश दs रहल अछि। मिथिला-मैथिलीक गौरवपूर्ण इतिहास पर आ
मिथिलाक सामाजिक कुव्यवस्था बहुत रास डॉक्यूमेंटरी बनेनिहार, ‘मुखियाजी’ फ़िल्मक सफ़ल निर्देशनसं चर्चित युवा निदेशक विकास झाक सिनेमेटोग्राफ़ी,
सम्पादन आ निर्देशन प्रभावित करैत अछि। मुदा, विडियोक
जेना नीक प्रारंभ भेल अछि, ओना अंत नहि।
नमरी लुच्चाक विडियो देखलाक
बाद ई लगैत अछि कि ई कोनो आगामी मैथिली फ़िल्मक प्रोमोशन के लेल बनाओल गेल म्यूजिक
विडियो अछि। एकर लोकप्रियता नमरी लुच्चा नामक मैथिली फ़िल्मक भावी निर्माणक आभास
दिया रहल अछि। विशेष बादमे…..
एलबमसं जुड़ल समस्त सहयोगीके
शुभकामना !
विडियो देखबाक लेल नीचा क्लिक करु


text:
रायपुर. 'मैथिल प्रवाहिका' रायपुर द्वारा अखिल भारतीय मिथिला महोत्सव केर आयोजन होमय जा रहल अछि. ई आयोजन श्री दुधाधारी सत्संग भवन, मठपारा, रायपुर (छत्तीसगढ़) मे 23-24 फरवरी 2013 कें होयत. एहि मे देशक प्रसिद्ध भाषाकर्मी लोकनि भाग लेताह. राष्ट्रीय परिचर्चा आ सांस्कृतिक अनुष्ठान सेहो आयोजित अछि.
संयोजक मनीष कुमार झा द्वारा विज्ञप्तिक अनुसार कार्यक्रमक उद्घाटन 23 फरवरी कें 2 बजे दिन मे मंगल गीतक संग होयत. एकर संगहि संस्थाक स्मारिका आ वेबसाइट केर लोकार्पण सेहो कयल जायत. दोसर सत्र मे सांस्कृतिक कार्यक्रम आयोजित अछि जाहि मे नव दिल्लीक सुभाष चन्द्र मिश्र एवं समूह कार्यक्रम प्रस्तुत कयल जायत. एकर संगहि प्रख्यात कत्थक नृत्यांगना डॉ नलिनी चौधरी द्वारा नृत्य प्रस्तुति, छत्तीसगढ़क खैरागढ़ संगीत विश्वविद्यालय केर विभाष कुमार पाठक व समूह द्वारा आ तदुपरांत दड़िभंगाक खुशबू चौधरी व समूह द्वारा कार्यक्रम प्रस्तुत कयल जायत. देश भरिक प्रख्यात 51 लोकक सम्मान सेहो कयल जायत.
दोसर दिन अर्थात 24 फरवरी कें चारि सत्र मे राष्ट्रीय संगोष्ठी केर आयोजन कयल जायत जाहि मे जीवन झा, फनीश्वरनाथ रेणु ओ मुक्तिबोध पर चर्चा होयत. तदुपरांत भारत केर विकास मे मिथिलाक भूमिका पर परिचर्चा होयत. ओही दिन फेर बहुभाषी काव्यगोष्ठी सेहो आयोजित अछि जाहि मे मैथिली सहित बांग्ला, हिंदी, उर्दू, छत्तीसगढ़ी आदि भाषाक कवि लोकनि भाग लेताह. (Report: मिथिमीडिया ब्यूरो)
दोसर दिन अर्थात 24 फरवरी कें चारि सत्र मे राष्ट्रीय संगोष्ठी केर आयोजन कयल जायत जाहि मे जीवन झा, फनीश्वरनाथ रेणु ओ मुक्तिबोध पर चर्चा होयत. तदुपरांत भारत केर विकास मे मिथिलाक भूमिका पर परिचर्चा होयत. ओही दिन फेर बहुभाषी काव्यगोष्ठी सेहो आयोजित अछि जाहि मे मैथिली सहित बांग्ला, हिंदी, उर्दू, छत्तीसगढ़ी आदि भाषाक कवि लोकनि भाग लेताह. (Report: मिथिमीडिया ब्यूरो)
Maithili News, Mithila News, Maithili Sahityakaar, Mithila Mahotsav Raypur, Maithil Pravahika


text:
मैथिली संगीतक
क्षेत्रमें अद्वितीय प्रतिभाक संग बहुत कम समयान्तरालमें अनेकानेक फ़िल्म आ एलबम
संगीतसं चर्चित युवा संगीतकार प्रवेश मल्लिक मूलत: मधुबनी जिलान्तर्गत खजौली प्रखंड केर कन्हौली
(मल्लिक टोल) केर निवासी छथि आ आब स्थायी रुपसं जनकपुरधाम (नेपालक मिथिला)में
सपरिवार डीही भS गेल छथि। हुनका संग साम्प्रतिक मैथिलीक उभड़ैत गीतकार मनीष झा “बौआभाई” केर
दिल्लीमें भेल भेंटवार्ताक आओर हुनक व्यक्तिगत अनुभवक किछु अंश :
प्रवेश जी, सर्वप्रथम अपनेंक पारिवारिक पृष्ठभूमिसं अवगत होमय चाहब
।
हम पारिवारिक
पृष्ठभूमि कोनो विशेष नहिं; हम एकटा सामान्य परिवारसं संबंध रखैत छी । हमर बाबूजी
श्री कामेश्वर मल्लिक (अवकाश प्राप्त) शिक्षक छथि। हम सात भाय-बहिन मने दू बहिन आ
पांच भाय छी जाहिमें हम चारिम छी। सबसं जेठ भाय सुनिल मल्लिक (शिक्षा विभागके
निदेशक) मैथिली संगीतक क्षेत्रमें ख्यातिप्राप्त नाम छथि। दोसर, शैलेन्द्र मल्लिक
शिक्षक छथि, तेसर रमेश मल्लिक तबला वादनके
क्षेत्रमें लोकप्रिय छथि आ सबसS छोट छथि अमरेश मल्लिक जेकि साउन्ड रेकॉर्डिंग ईंजीनियर छथि।
अपन शैक्षिक पॄष्ठभूमिक जानकारी सेहो देल जाउ ।
जनकपुर सS 10+2 (आईएससी )कएलाके बाद
हम मेडिकलके तैयारीमें लागि गेलहुं जकर इन्ट्रेंस निकलबो कयल ता धरि एम्हर
संगीतमें अभिरुचि रहबे करय एक दू टा ऎलबम हीट कS गेल मनोबल आर बेसी बधि गेल । पुन: हम जनकपुर सS दिल्ली आबि गेलौं आ गंधर्व महाविद्यालयसं शास्त्रीय संगीतक
शिक्षा लेमय लगलहुं जाहिमें एकटा पैघ उपलब्धि ई भेल जे पं श्री मधुप मुदगल जीक
सान्निध्यता प्राप्त भेल । तकर बाद दिल्ली विश्वविद्यालयसं गायनमें संगीत शिरोमणि
(समानान्तर स्नातक/ स्नातक केर समकक्ष)के डिग्री प्राप्त केलहुं । एमहर एकटा
प्रोफ़ेशनल डिग्री बीआईटी (BIT) सेहो लेलहुं ।
व्यावसायिक शिक्षा रहितो गीत-संगीतके अपन कैरियरके रुपमें चयनमें कतेक जोखिम
बुझना जायत छल ?
निश्चितरुपे जोखिम त
छै आ हमहुं तऐं एकटा विकल्प लS कS बीआईटी कS लेने रही जे जऊं एमहर ने तS ओमहर तS निश्चिते, मुदा हमरा संह हमर आत्मविश्वास सदति
संग देलक, कारण जे परिवारमें पूर्वहिसं सांगितिक परिवेश छल आ कम समयमें एलबमके
माध्यमे लोकप्रियता बेसी भेटय लागल तैं लS कS आब ई जोखिम नै दिनचर्या बुझना जायछ। संगीतक शिक्षा सेहो
सार्थक भ गेल, कारण जे ज्ञानार्जन संग संग अर्थोपार्जनमें सहयोगी जेनाकि एकटा निजी
विद्यालयमें संगीत शिक्षकके रुपमें सेहो छलहुं, हालाकि एखनो किछु दिन पूर्व
त्यागअत्र दS आब मुम्बई दिस जा रहल छी।
अर्थोपार्जनके एहि आकाशीय वृत्तिसं बेसी संतुष्ट छी आ कि बान्हल महिनवारी
दरमाहा सं बेसी छलहुं? कारण जे पारिवारिक दायित्व बढला उत्तर आर्थिक सामंजस बैसबS में बेसी असोकर्ज
होयत छैक।
हम आकाशीय वृत्तिसं
बेसी संतुष्ट छी ,कारण जे ई हमर कर्मक्षेत्र अछि आ पन कर्मक्षेत्रमें नव नव सृजनके
लेल स्वतंत्रता परमावश्यक छैक जे कि हमरा चाही छल कारण जे हम एखन ओहि उमेर सS गुजरि रहल छी जे अपन
अभिरुचि के हिसाबे नव सृजन करैत रही । बान्हल महिनवारी दरमाहा सं निश्चितरुपे
आर्थिक सामंजस बैसबS में कने सहूलियत होयत छैक , मुदा सृजनताक सीमा आ समय दूनू
निर्धारित भ जाइत छैक ने एहि समय सीमामें बान्हल रहू जे कि हमरा वास्ते दुष्कर छल।
पारिवारिक सहयोग अभिभावकसs लs कs अर्धांगिनी तक कोन रुपे भेटि रहल अछि ?
हम पहिनहिं चर्च
केलहुं अछि जे हमर परिवारमें शिक्षा आ संगीतक वातावरण रहल अछि, कारण जे हमर बाबा
स्व. मुसद्दीलाल मल्लिक बहुत नीक तबला बजबैत छलाह, बाबू जी नीक गायक छलाह, बड़का
भैया सुनील मल्लिक संगीतक क्षेत्रमें एकटा स्थापित नाम छथि आ हमरा लेल हमर आदर्श
इएह छथि तS कहियो कोनो विरोधाभास भेबे नहिं कएल। रहल बात अर्धांगिनी कें तS हमर जे किछु सोच छल तकरा
सार्थक करबा लेल ततपर रहैत छथि मने ई बूझू ने जे हमर बिसरल सपना पूरा करबा लेल
पूर्ण सहयोग द रहल छथि ।
संगीतमें एतेक बेसी मगन (समर्पित) देखि सामाजिक प्रतिक्रिया कोन रुपे भेटैत छल
आ आब कोन रुपे भेटैत अछि ?
बहुत बढिया प्रश्न
केलहुं। सामाजिक प्रतिक्रिया आब सकारात्मक भेटैत अछि आर समाजक ओही व्यक्ति सभ सS सकारात्मक भेटैत अछि जेकि पहिले
नकारात्मक करैत छलाह, कारण जे ओ देखै छलाह जे ई पूरा परिवारे एहि कार्यमें लागि
गेल छैक ताहि लS कS हमरा सS बेसी हुनके सभकें हमर कैरियरके चिन्ता रहैत छलन्हि। ओना जौं देखल जाए तS कोनो भी महत्वाकांक्षी
व्यक्तिके मार्ग प्रशस्त करयमें एहेन व्यक्तिकें हाथ होयत छैक तैं नकारात्मक
प्रतिक्रियाके सकारात्मक रुपमें लेबाक चाही।
आधुनिक संगीत सs समाज कोन रुपे प्रभावित भs रहल अछि ? मैथिली
भाखा जतs अपन मिठास लs कs सर्वविदित अछि तेहेन
ठाम एहिमें विकृतता बढल जा रहल स्थितिंमें अहां की कहब ?
हमर इएह कहब अछि जे
प्राय: सभ क्षेत्रमें नायक आ खलनायक होइत छैक नीक आ बेजाए होइत छैक आ जौं से नहिं
हेतैक तS लोक तुलना कोना करतै ? मुदा डर एहि बातके अछि जे अपन मैथिलीमें किछुए प्रतिशत
गीत एहेन हेतै जे कि भोजपुरी गीत जेकां अश्लीललताक सीमा तक हैत जखनकि भोजपुरी
गीतके राष्ट्रीय स्तर पर अनबा लेल रफ़ी साहब सन शीर्षस्तरीय कलाकारक योगदानके धूमिल
करैत एखन किछु नवसिखुआ कलाकार सभ कम समयमें बेसी लोकप्रियतता पाबय लेल अश्लील सS अश्लील गीत परसि रहल अछि।
बस, मात्र एतबे डर अछि जे मैथिली ओहि सS प्रभावित भS अपन मिठास नैं हेरा लियै !
संगीतकारक दृष्टिकोणे जs देखल जाय तs गीतक शब्दक चयन केर आधार की हेबाक चाही ?
गीतक बहुत प्रकृति
होइत छैक। जS एहि आधार पर देखबाय तS सर्वप्रथम ओ विषय वस्तु केर संग मिलान होय, सबके बुझबामें आ
सुनबामें आसान होय, लयमें होय आ साहित्य होइतहु एकटा एहेन शबक समावेश होइ जे नै तS ककरो बुझबामें दिक्कत होइ आ
आन आन गीत सS अलग कोनो नव-नव शब्दक प्रयोग होइ।
एखन धरिक उपलब्धिमें किछु एलबम आ किछु फ़िल्मके नाम सs सेहो ज्ञात करा देल जाउ।
एलबम रहय- गीत घर घर के, छौड़ा तोरा बज्जर खसतौ,
हमर धकधकी बढैइयै, लेहुआयल आंचर, चुनौती, खोंता सिंगार आर बहुत रास । तकरा बाद
फ़िल्म रहय- आशीर्वाद, मुखियाजी, छूटत नहिं प्रेमक रंग, आर फ़िल्म सब लेल एखन कार्य
कS रहल छी।
फ़िल्मी संगीत सs लs कs एलबम संगीत धरि दुनूमें अहांक समान हस्तक्षेप अछि, तैं अहां
अपन अनुभवक आधार पर ई कहू जे संगीतक दृष्टिकोणसं एहि दुनूमें की फ़र्क छैक ?
फ़िल्मी संगीतमें एकटा सीमा निर्धारित होइ छै, जकरा दायरामें रहैत अपन
सोचके तालमेल बैसबS पड़ैत छैक। माने ई जे कहानीके संग संगीतके स्वरबद्ध केनाइ
एकटा दायरा होयत छैक ओतहि एलबम संगीतमें एकर विपरित होइ छै। माने गीत पहिने होइ छै
आ तकरा आधार पर कहानी अर्थात फ़िल्मी संगीत कहानीके आधार पर जहन कि एलबम संगीत आधार
पर कहानी निर्धारित होइत छैक।
प्रवेश मल्लिक युवा संगीतकारके संगे प्रयोगधर्मिताके लेल सेहो जानल जाइत छथि।
आधुनिक गीतके वास्ते तS उचिते मुदा पारम्परिक गीतमें सेहो नव प्रयोग देखबामें अबैत
अछि। एहेनमें गुणी आ पारखी श्रोताके केहेन प्रतिक्रिया भेटैत अछि ?
हमर सबसS पहिल उद्देश्य ई रहैत अछि
जे हमर भाखा मैथिलीके अधिक सS अधिक लोकक बीच प्रसार होए।
नव प्रयोग हम जरुर केलहुं अछि। मुदा एक मर्यादाके निर्वाह करैत जेनाकि विद्यापति
जीक कतेको रचनाके संग- संग गोपीचन्द,राजा सलहेस, लोरिक आदि आदि सS संबंधित रचनामें किछु नव
करबाक प्रयास रहल जे कि सफ़ल सेहो रहल। हं ! हमरा एक-दू ठाम एहि तरहक प्रश्नक जवाब
सेहो देमय परल अछि जे अहां पारम्परिक गीत संग छेड़छाड़ कियै करैत छियै ? हमर जवाब
रहय जे जहन हम कार्यक्रम करय वा देखय जाइ
छी तS पारंपरिक गीतक आनन्द बुजुर्ग लोकनि तS लैत छथि मुदा युवा लोकनि अपनामें कनफ़ूसकी करS लगता जे
हइए लिएS गेलहे गीट ! श्रीमान आब महाकवि विद्यापतिके गीतक राग अलापता । एहि सब बात सS कष्ट होए जे देखियौ हमर
पारम्परिक संगीत आ सभ्यता ऎतेक धनी अछि मुदा हिनका लोकनिक हिसाबे ई डिस्को आ पॉपके
आगां तुच्छ बुझइ छन्हि। तैं हम एकर मौलिकताके बरकरार रखैत संगीत पक्ष सS नव प्रयोग केलहुं जे हिनका लॊकनिककें पसीन एलन्हि आ हमर
वास्तविक उद्देश्यक पूर्ति भS रहल अछि जे बूढ सS लS कs नेना धरि एकरा चाव सS सुनैत छथि ।
संगीतकारके एक नव धुनक सृजनकर्ताक रुपमें जानल जाइत अछि मुदा नान्हियेटा एकटा
बात मोनमें घुरियाइत अछि जे जहन गीतक शब्द नवका गायक/ गायिका नव तहन संगीतक धुन
कियैक ने नव ? जौं धुन अछि गीतक तर्जे पर (पैरोडी) तS ओ संगीत निर्देशक
कोना ? हुनक नाम संगीतकारक श्रेणीमें राखब कतेक उचित ?
एकर सबसS पैघ कारण जे संगीतक
शिक्षाके अभाव। अपन संगीतके अपन संस्कृतिके
सेहो नीक जेकां नहिं चिन्हि पौलन्हि अछि। जहन पैरोडीये करयके अछि तS अपन लोक संगीतक पारम्परिक धुनकें आगू बढाऊ
ने। उदारहणके लेल जS विवाहे केर गीत छैक तS ओहीमें ततेक प्रकारक धुन छै
जे अहां कतबहु धुन बनेबाय तS ओ अथाह छै, मुदा से नै कS कS कोनो फ़िल्मी गीतक धुन उठा कS ओहि पर गीत सेट कS देलहुं आ आब तS ऎहेन स्थिति भS गेल छै जे कि कोनो दोसर भाषाक म्यूजिक हिट केलक कि चट दS ओकर नकल करैत मैथिलीके गीत
गाबि हिट भS गेला । मुदा ई नैं जे मैथिलीके सेहो एहेन धुन बनाबी जे कोना आन भाषा बला
हमर नकल करय ।
कम समयांतरालमें बेसी उपलब्धि उतरोत्तर उन्नतिक द्योतक अछि। अहांक लगन जहिना
अन मात्रृभाषाक प्रति समर्पित देखबामें आबि रहल अछि तS स्वभाविक अछि जे
राष्ट्रीय पहिचान बनबS लेल सेहो डेग बढि रहल होयत । राष्ट्रीय/ अन्तर्राष्ट्रीय
स्तर अर ख्याति अर्जित करबाक क्रममें अपन मात्रॄभाषा केर योगदानकें कोन मोन राखब ?
सबसS पहिल बात तS ई जे हम जतS पहुंचि गेलौं बुझू मैथिली
ओतS पहुंचि गेल, कियैकी हम मैथिलीए के सेवा कS कS एतS तक पहुंचलहुं अछि । चाहे हम
कोनो भी भाषा लS कS ख्याति राप्त कS ली मुदा मैथिली हमर प्राथमिकता रहत आ अपन भाषा के वास्ते
काज करबामें बेसी गौरवान्वित हएब आ आर बेसी जोशक संग काज करब ।
कोनो एहेन नव शोधरत कार्य सोचने छी आ जौं सोचने छी तS केहेन ? ओहिमें अपन
समाज आ प्रशंसककें केहेन अपेक्षा रखैत छी ?
हमर एकटा बड्ड पैघ सपना अछि जे विद्यापतिक योगदान जे मैथिली भाषाके वास्ते रहलन्हि ताहि विद्यापतिक
नाम जेना सीमित मात्र अछि । तैं हम चाहै छी जे हुनक रचना नहिं मात्र मैथिल समाज
धरि सीमित रहैक अपितु अन्तर्राष्ट्रीय स्तर पर छाप छोड़यमें सफ़ल रहय ।एहि तरहक
कार्यके लेल प्रशंसकक संग तS चाहबे करी संगहि समाजक ओहेन प्रत्येक व्यक्तिके मदति केर आश
रखाय छी जे तन-मन-धनक संग हमर एहि सपनामें सहभागी बनथि ।
नवतुरिया लोकनिक वास्ते की सनेश देमय चाहब ?
हम अनुभव सS इएह कहबन्हि जे जौं गायक छथि तS अपन लोक संगीतके बेसी सS बेसी गाबथि। जौं लेख़क छथि तS बेसी सS बेसी जानथि, पढथि आ जौं संगीतकार
बनय चाहै छथि तS विधिवत शिक्षा कोनो नीक गुरु सS लेथि। रास्ता फ़ूजल छैक अपन योग्यतानुसारे आगां बढथि ।


text:
Coronavirus Cases in India Today: भारतमे कोरोना रोगीक कुल संख्या सवा 2 करोड़क करीब पहुंच गेल अछि. अहिमे 37 लाख सँ बेसी रोगी अखनो संक्रमित अछि. दुनियामे सभसँ बेसी तेजी सँ केस प्रत्येक दिन भारतेमे बढ़ि रहल अछि.
नई दिल्ली: देशमे आब प्रत्येक दिन ने मात्र केस बढ़ि रहल अछि, बल्कि मृत्यु के मामिलामे सेहो बड़का इजाफा भ’ रहल छै. पहिल बेर भारतमे एक दिनमे चारि हजार सँ बेसी मृत्युक आंकड़ा सामने आयल अछि. ओतय, चारिम बेर आओर लगातार तेसर दिन 4 लाख सँ बेसी कोरोनाके मामिला सोझा आयल अछि. स्वास्थ्य मंत्रालयके दिस सँ जारी ताजा आंकड़ाके अनुसार, पिछला 24 घंटामें 401,078 नव कोरोना केस आयल आओर 4187 संक्रमित सभक जान चलि गेलनि. मुदा 3,18,609 लोक कोरोना सँ ठीक सेहो भेलनि अछि.
7 मई तक देशभरिमे 16 करोड़ 73 लाख 46 हजार 544 कोरोना डोज देल जा चुकल अछि. बीतल दिन 22 लाख 97 हजार 257 टिका लगायल गेल. ओतहि एखनधरि कुल 29 करोड़ 67 लाख सँ बेसी टेस्ट कयल गेल अछि. बीतल दिन 19 लाख कोरोना सैंपल टेस्ट कयल गेल, जकरि पॉजिटिविटी रेट 21 फीसदी सँ बेसी छल.
देशमे आई कोरोनाके ताजा स्थिति-
कुल कोरोना केस- दो करोड़ 18 लाख 92 हजार 676
कुल डिस्चार्ज- एक करोड़ 79 लाख 30 हजार 960
कुल एक्टिव केस- 37 लाख 23 हजार 446
कुल मृत्यु- 2 लाख 38 हजार 270
महाराष्ट्रमे सभसँ बेसी भयावह स्थिति
महाराष्ट्रमे शुक्रदिन कोविडके 54,022 नव मामिला आबय सँ संक्रमितक संख्या बढ़िकय 49 लाख 96 हजार 758 भ गेल. संक्रमण सँ 898 रोगीके सेहो मृत्यु भ गेल. राज्यमे अखनि धरि तक 74,413 लोकक मृत्यु भ’ चुकल अछि. राज्यमे एक दिन पहिले संक्रमणके 62,194 मामिला आयल छल. अस्पताल सँ 37,386 आओर रोगीके छुट्टी भेटलाक सङ्ग एखनि धरि तक 42,65,326 लोक संक्रमण सँ उबरि चुकल अछि. राज्यमे उपचाराधीन रोगोंके संख्या 6,54,788 अछि. ओतय, पछिला 24 घंटामे 2,68,912 नमूनाके जांचल गेल . मुंबईमे संक्रमणके 3040 नव मामिला आयल आओर 71 रोगीके मृत्यु भ गेल. पुणे, नासिक, कोल्हापुर आओर सांगली जिला सभमे चारु शहरके तुलनामे ग्रामीण इलाके सँ संक्रमणके बेसी मामिला आबि रहल अछि.
देशमे कोरोना सँ मृत्यु दर 1.09 प्रतिशत अछि जखनि की रिकवरी रेट 82 प्रतिशत सँ बेसी अछि.


text:
> राजपथ पर मैथिलानीक विराट संख्या
कलकत्ता. स्थानीय गिरीश पार्क सं भूतनाथ मंदिर धरि निकलयवला कलशयात्रा अनेको अर्थ मे ऐतिहासिक रहल. मिथिला विकास परिषद् केर सहगामी संस्था मिथिला महिला मंच द्वारा रविदिन (2 December 2012) भोरे 9 बजे आयोजित भेल. महिला मंच केर अध्यक्ष शैल झा केर अगुआइ मे आयोजित एहि कलश यात्रा मे हजारक संख्या मे मैथिलानी भाग लेलनि. विद्यापति ओ उगना पर आधारित झाकी सभ सेहो कलशयात्रा कें बेस भक्तिमय बना देने छल. गिरीश पार्क केर विद्यापति प्रतिमा सं कलशयात्रा चित्तरंजन एवेन्यू होइत राममंदिर, चितपुर, गणेश टाकीज द' भूतनाथ मंदिर धरि गेल. समूचा बड़ाबाजार मैथिलीमय भेल छल. एहि अवसर पर कोलकाता पुलिस दुरुस्त सुरक्षा व्यवस्था केने छल. एक दिस यातायात व्यवस्था ओ दोसर दिस कलशभरी केर विराट संख्या कें सम्हारब चुनौतीपूर्ण छल. एहि मे कोलकाता पुलिस ओ परिषद केर कार्यकर्ता अपन भूमिकाक नीक निर्वाह कयलनि.
कलकत्ता. स्थानीय गिरीश पार्क सं भूतनाथ मंदिर धरि निकलयवला कलशयात्रा अनेको अर्थ मे ऐतिहासिक रहल. मिथिला विकास परिषद् केर सहगामी संस्था मिथिला महिला मंच द्वारा रविदिन (2 December 2012) भोरे 9 बजे आयोजित भेल. महिला मंच केर अध्यक्ष शैल झा केर अगुआइ मे आयोजित एहि कलश यात्रा मे हजारक संख्या मे मैथिलानी भाग लेलनि. विद्यापति ओ उगना पर आधारित झाकी सभ सेहो कलशयात्रा कें बेस भक्तिमय बना देने छल. गिरीश पार्क केर विद्यापति प्रतिमा सं कलशयात्रा चित्तरंजन एवेन्यू होइत राममंदिर, चितपुर, गणेश टाकीज द' भूतनाथ मंदिर धरि गेल. समूचा बड़ाबाजार मैथिलीमय भेल छल. एहि अवसर पर कोलकाता पुलिस दुरुस्त सुरक्षा व्यवस्था केने छल. एक दिस यातायात व्यवस्था ओ दोसर दिस कलशभरी केर विराट संख्या कें सम्हारब चुनौतीपूर्ण छल. एहि मे कोलकाता पुलिस ओ परिषद केर कार्यकर्ता अपन भूमिकाक नीक निर्वाह कयलनि.
जतय धरि नजरि पहुँचैत छल ततय धरि जुलूस नजरि अबैत छल. मैथिलानी केर ई संख्या महानगर मे इतिहास बनौलक. एहि पर मिथिला विकास परिषद् केर अध्यक्ष जनओलनि जे 1156 गोट मैथिलानी एहि लेल नामित छलीह. जाहि मे किछुए अनुपस्थित छलीह. एहि अवसर पर बिनय प्रतिहस्त, आमोद झा, राघवेन्द्र झा, नारायण ठाकुर, भास्कर झा, रत्नेश्वर झा सहित अनेको लोकनि छलाह.
(Report/Photo: मिथिमीडिया ब्यूरो)


text:
कलकत्ता/गोहाटी : लेखक-संपादक सत्यानंद पाठकक अकस्मात् ह्रदय गति रुकि गेला सं निधन भ' गेलनि. शुक्र दिन भोरे गोहाटी मे ओ अंतिम सांस लेलनि. एहि खबरि सं मैथिलीनेही लोकनि मे शोक व्याप्त अछि. हिन्दी दैनिक पूर्वोदय केर संपादनक संगहि ई मैथिली पत्रिका पूर्वोत्तर मैथिल आ पूर्वोत्तर मैथिल समाज केर संपादक रहल छलाह. पूर्वोत्तर मे मिथिला-मैथिलीक परचम लहरओने छलाह आ मैथिली साहित्यक श्रीवृद्धि मे लागल रहैत छलाह. हुनक अकस्मात् निधनक समादक सोशल मीडिया ओ टेलीफोनक माध्यम सं मैथिलजन शोक व्यक्त क' रहलाह अछि.
साहित्यिक बिभूति आनंद लिखैत छथि जे मैथिली साहित्यक स्वर बुलंद केनिहार उपन्यास 'गाम गेल छलहुँ' केर चर्चित लेखक ओ संपादक नै रहलाह, श्रद्धांजलि.
राजनेता रत्नेश्वर झा दुःख व्यक्त करैत लिखने छथि जे हुनका गेला सं हमर पारिवारिक क्षति भेल बुझना जा रहल अछि. हुनक मार्गदर्शन पार्टी कें भेटैत रहल छल. मिथिला-मैथिलीक सजग सपूत असमय छोड़ि गेलाह.
कवि लक्ष्मण झा 'सागर', कोकिल मंच केर नबोनारायण मिश्र, अशोक झा आदि अनेक लोकनि हुनक असामयिक निधन पर दुःख प्रकट केलनि. ई सिलसिला दिनभरि चलैत रहल. सत्ते ई मैथिलीक अपूरणीय क्षति अछि.
(फोटो : फेसबुक)


text:
रौतहट, माघ ८ गते । आजु माघ ८ गते श्रीपञ्चमी यानिकी सरस्वति पुजा, विद्याके देवी सरस्वति माताके पुजाआजा कके मनाएलगेल हए । विद्याके देवी सरस्वति माताके आजु हर स्कुल, टिउसन आ घरघरमे पुजा कएलगेल देखलगेल हए । स्कुल आ टिउसनपर पढेवला विद्यार्थीके साथे और काममे पेशामे संलगन व्यक्ति भि आजु धुमधमासे सरस्वति माताके पुजा कएले हए ।
आजु सरस्वति माताके पुजा कएलापर सरस्वति माता खुस होके विध्या देवले से जनविश्वासके साथ हरेक साल श्रीपञ्चमीके दिन सरस्वतिके विशेष पुजाआजा कएलजाईअ । सरस्वति पुजाके अवसरमे रौतहटके बहुत स्कुलमे आजु सांस्कृतिक जईसन विभिन्न कार्यक्रमके भि आयोजना कएलगेल रहे । हिन्दू आ बौद्ध दर्शनमे ज्ञानके देवीके रुपमे पूजा होएबाला सरस्वतीके पूजाके तयारी कुछ दिन पहिलहीसे कएलगेल रहे । विद्या, ज्ञान, कला, साहित्य, संगीत, गायन, नृत्य, चित्र लगातयके क्षेत्रमे लागल लोग सरस्वतीके पूजा अपने किसिमसे करेके प्राचीन परम्परा रहल हए । हर साल माघ महिनाके शुक्ल पक्षके पञ्चमीके दिन सरस्वतीके मूर्ति, फोटो चाहे कापी, कलम राखके पूजा करेके चलन हए । कला क्षेत्रमे लागल लोग सरस्वतीके प्रतीकके रुपमे कुचीके ही पूजा करइअ । कलाके कौनो क्षेत्रमे लागल लोगके लेल एगो महान पबनीके रुपमे रहल श्रीपञ्चमीके दिन विद्यार्थी लोग अत्यन्त धुमधामके साथे श्रद्धा आ भक्तिपूर्वक पूजा करेके चलन हए ।
रौतहटके शिवनगरमे लागल श्रीपञ्चमी मेला देखेला आ भोलेबाबासे दर्शन करेला दर्शनार्थीके लागल भिडभाड
श्रीपञ्चमीके अवसरमे आजु रौतहटके धार्मिक स्थल शिवनगरमे भारी श्रीपञ्चमी मेला लागल रहे । मेला देखे आजु सबेरेसे साझतक लाखो आदमी शिवनगर पुगल रहे । मेला देखे आवेवला भक्तजनसव शिवनगरमे रहल महादेव मन्दिरमे भोलेबाबासे दर्शन भि कएले हए । भोलेबाबासे दर्शन करेके लेल शिवनगरमे आजु आदमीसवके बहुते धाकाधुकि होएके साथे बहुते भिरभार समेत लागल देखलगेल रहे । रौतहट जिलाके सबसे लमहर मेलाके रुपमे रहल शिवनगरस्थित शिवनगरमे भोलेबाबासे दर्शन करेला बहुते कामरनाथु भि उमरल रहे । जल ढारे हजारो कामरनाथु शिवनगरमे आएल हए । एतना ठंढीमे भी हजारो कमरनाथुके अनाइ बहुत आश्चर्यजनक हए । हर साल अत्यन्त दुख आ कष्ठ सहके हजारो कमरनाथु करिब एक महिनातक विभिन्न स्थानपर विभिन्न यज्ञ करइत शिवनगरमे पहुँचल हए । एतना जाढके बाबजुद भि कमरनाथु लोग शिवनगर धाममे दर्शन करे आएल देखलगेल रहे ।


text:
सुधा मिश्र । कोरोना वायरस covid-19 रोकथाम तथा नियन्त्रणके लेल घोषणा केल लकडाउन अवधि अाउर दु सप्ताह लम्बा जायत से संकेत देखारहल छै।भारतमे कोरोना महामारीके रुप धलेने अवस्थामे नेपालमे दु सप्ताह सँ जारी लकडाउन वैशाख मध्य तकि जायके अवस्था छै।कोरोना सँ बचकेलेल लकडाउन अाजुक अावश्यकता छै।समाजिक दुरी रखनाई जरुरी छै।अखनके समयमे लकडाउन भेला सँ खेतक उप्जल समान खेतेमे रहिगेल छै।गृहस्थ सभ चिन्तित छै।अतेक लगन परिश्रम सँ उप्जायल कहु खेतेमे नहि नष्ट भजाय? कि कायल जाय? कोना क अकरा खेत सँ खरिहान लायल जाय? सरकार किया नई किछु करहल? हमर किसानके पीडाक अन्तके कुनो उपाय नहि? इयाह आजुक उप्जल रविराइ वर्ष दिनके लेल रहैछै।किसानके मात्रे नहि सभके घरक अनाज बनैछै।सभके घरक रोटीपुरी खेतेमे परल छै।अगर अोकरा कुनो विधिए घर नहि लायल गेलै त आइ कोरोनामरी छै त काल्हि भुखमरी सँ देशके स्थिति संवेदनशील रहतै।मौषम अपन रुप बदैल रहल छै।कखनो हावाबिहारि तँ कखनो मेघाउन भजाति छै।अाकासमे मेघक छाह देखि गृहस्थ व्याकुल भय उठैछथि।कि करु? ककरा कहु? सभके अपन स्वास्थके चिन्ता छै।लकडाउनमे पुलिसक लाठीके डर छै। असगरे इ किसान सँ सम्भव नहि छै।ई किसानके पीडा सम्पुर्ण देशबासीके काल्हिके पेटक अोरियान छै।सरकारके अहि समस्या पर ध्यान जेनाई जरुरी छै।सेना सँ होउक कि पुलिस सँ होउक कि समाजिक अभियंता खटाक होउक या जेना होउक कुनो उपाय कय कँ गँहुम अा रविराइके खरिहानमे लाबके छै।इंधन जुटाक थ्रेसर चलाक जेना होउक कहुनाक घरमे पँहुचादेबाक छै।खेतमे सँर सँ उबारके छै।वर्ष दिनक लोकके खेवाखर्चा छै।अकरा उप्जाबमे किसानके पसिना बहल छै।अाइ सहरमे हरियर तरकारीके अभाव छै तँ खेतबारीक तरकारी सईर रहल छै।गैल रहल छै।अगर सरकार अहिके सही ढंग सँ व्यवस्थापन करतै तँ तरकारीके अभाव बहुत हद तकि कम भजेतै।खेतबारीक हरियर तरकारीके यदि सरकार चाहे संबंधित निकाय खेतबारी सँ बजार अा बजार सँ सभके घर अाँगन तकि पँहुचादैत छै तँ सहरमे हरियर तरकारीके समस्याके समाधान सँग सँग खेतबारीके तरकारी सँर गँल सँ बाँचिजेतै।अकर सदुपयोग हेतै।अगर सरकारके हाथ ओत तकि नहि पँहुचै छै त कुनो परोपकारी संस्था अागु बढी।निक परिस्थितिमे सेवा तँ करैत छलौ।अखन अँहा सभके जरुरत छै समुदायके समाजके अा देशके।एहन विषम् घरीमे कायल सेवा बहुत सार्थक होइत छै।अगर सरकारके पँहुच अोत तकि नइ पँहुचसकलै तँ अाँगुर देखाब सँ बन्हिया नागरिक अपने स्तर सँ सेवा प्रदान करब उचित। ई लँडाइ ककरो एक गोटाके नहि भक सभके छै।जीतके छै।जीतलाय एकता चाहिँ। अपनामे सामंजस चाहिँ।एक दोसरके साथ चाहिँ।
Home मुख्य समाचार लकडाउनके चलतै वर्ष दिनक रोटीपुरी खेतेमे covid -19 ।


text:
बंगाल मे कोरोना वायरस कें ल’ जमि क’ राजनीति भ’ रहल अछि। भारतीय जनता पार्टी (बीजेपी) केर राज्य इकाइ ट्विटर पर एकटा वीडियो पोस्ट करैत आरोप लगओलक जे राज्य मे कोरोना सं मरएबला एक आओर व्यक्तिक शव कें रातिक अन्हार मे चोरा-नुका क’ अंतिम संस्कार करबाक प्रयास कएल जा रहल अछि आ ई किन्नहु उचित बात नै अछि।
राज्यक बीजेपी इकाइ सोशल मीडिया पर वीडियो पोस्ट करैत लिखलक, ‘ई विश्वास सं बाहर अछि! एकटा आओर कोरोना पॉजिटिव डेड बॉडी कें राताराती निस्तारण करबाक कोशिश कएल गेल। एहि बेर बैरकपुरक स्थानीय लोक सब विरोध केलनि! ममता बनर्जी प्रशासनक एहन गुप्त उपायक सहारा किए ल’ रहल अछि? किछु जरूर नुकेबाक कोशिश कएल जा रहल अछि?’
दोसर, पश्चिम बंगाल सरकार दिस सं कोरोना वायरस कें ल’ अलग तरहें आंकड़ा जारी कएल जा रहल अछि। बंगाल मे कोरोना सं पीड़ित अखन धरि 105 लोकक मृत्यु भ’ चुकल अछि, परन्तु राज्य सरकार दिस सं जारी आंकड़ा अनुसार अहि मे सं 33 केर मौत कोरोना केर वजह सं भेल, जखन कि शेष 72 कोरोना पीड़ित केर मृत्यु कुनू अन्य बीमारी केर कारण सं भेल अछि।
कोरोना वायरस कें ल’ पहिले सं केंद्र सरकार आ पश्चिम बंगाल सरकार मध्य तनातनी केर स्थिति बनल अछि। राज्य केर ममता बनर्जी सरकार पर केंद्र सरकार दिस सं भेजल गेल केंद्रीय मेडिकल टीम कें सहयोग नै करबाक आरोप लागल अछि। बाद मे ममता सरकार राज्य मे भेजल गेल रैपिड टेस्टिंग किट कें ल’ सवाल उठायल गेल आ ओकरा वापस क’ देल गेल।
CM ममता बनर्जी द्वारा BJP पर निशाना
मुख्यमंत्री ममता बनर्जी बीजेपी पर आरोप लगबैत कहलनि, ‘किछु लोक अफवाह फैलाबक कोशिश क’ रहल छल जे मरीजक लेल बिस्तर नै छल। ई सच नै अछि. अकेला कोलकाता मे 790 बेड अछि। हमरा सब पास कुल 14 लैब अछि. बीजेपी राजनीति क’ रहल अछि। परन्तु ई राजनीति करबाक समय नै अछि। अहाँक स्वच्छ भारत केर नेता कतए अछि? बाहर आऊ आ फर्जी खबर फैलेबाक बजाय सड़क कें साफ करू।’


text:
मुख्य पृष्ठ सभटा टैग JOB OFFER
Tag: JOB OFFER
बिहार मे होयत 94000 शिक्षक कें बहाली, D.El.Ed पास अभ्यर्थि कें...
पिछला साल 94 हजार प्रारंभिक शिक्षक कें बहाली प्रक्रिया शुरू भेल छल। ई प्रक्रिया जुलाई सं शुरू होबय जा रहल अछि। अहिमे आब राष्ट्रीय मुक्त विद्यालयी शिक्षा संस्थान (एनआइओएस) कें 18 महीनाक डीएलएड कोर्स करय वला शिक्षक अभ्यर्थि सब कें सेहो शामिल होबाक मौका मिलत।
बिहार आयल मजदूर सभकेँ गमछा-लुंगी-मच्छरदानी सङ्ग भेटत चाकरी
लॉकडाउन मे फंसल मजदूर जखन 40 दिनक लंबा इंतजार कें बाद अपन घर पहुंच रहल अछि, त’ हुनकर मेहमान जेना स्वागत कएल जा रहल अछि।


text:
मैथिली फ़िल्म निर्माण के क्षेत्र में दोसर पीढीक सुप्रसिद्ध युवा निर्देशक सब में मनोज झाक अपन नीक स्थान छनि। नवतुरिया कलाकार के फ़िल्म में अवसर प्रदान करबाक लेल प्रसिद्ध मनोज जी "गरीबक बेटी" नामक फ़िल्म के निर्माण के संगहि फ़िल्म निर्माण में कदम रखलाह। आर ताबरतोर "चारु धाम", "मायक कर्ज", "सुहागिन", "हमर अप्पन गाम अप्पन लोक" आदिक निर्माण करिकय खूब नाम अर्जित करैत गेलाह।
समय में मनोज जी "खुरलुच्ची" फ़िल्मक निर्माण में लागल छथि जाहि में शुभ नारायण झा, दिनेश मिश्रा, मिथिलेश चौरसिया आदि नीक कलाकारक धमाचौकड़ी अछि। विश्वस्त सूत्रक मुताबिक "चारु धाम", 'मायक कर्ज" आ "हमर अप्पन गाम अप्पन लोक" समय पर प्रदर्शित होयबाक लेल तैयार अछि।
मनोज जी अंगेजी फ़िल्म " ए डांस ऑफ़ रिवेंज " आर हिन्दी फ़िल्म " बुद्धम शरणम गच्छामि" आदिक निर्देशन सेहो केने छथि। मनोज जी द्वारा निर्देशित भोजपुरी फ़िल्म " बिजुलिया भौजी" एखन निर्माणाधीन अछि । अहि फ़िल्मक अलावे, मनोज जी के कतेक रासे डॉक्यूमेन्टरी फ़िल्म के सफ़ल निर्देशन कारबाक श्रेय भेटल छनि !


text:
ⓘ दुधकौशिका गाउँपालिका
दुधकौशिका गाउँपालिका नेपालक सोलुखुम्बु जिलामे अवस्थित अछि । । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सोलुखुम्बुमे साविकक नेले, कांगेल, पंचन, जुबु, मुक्ली, देउसा र लोखिम गाउँ विकास समितिसभके मिलाए दुधकौशिका गाउँपालिका बनाएल गेल अछि । दुधकौशिका गाउँपालिकाक कूल जनसंख्या १९,६७२ रहल अछि । ई गाउँपालिकाक कूल क्षेत्रफल १४४.६ वर्गकिलोमिटर रहल अछि । ई गाउँपालिकाके ९ वडामे विभाजन कएल गेल अछि । ई गाउँपालिकाक सिमाना पूर्वमे सोताङ गाउँपालिका, पश्चिममे सोलुदुधकुण्ड नगरपालिका आ नेचासल्यान गाउँपालिका, उत्तरमे दुधकोशी आ सोताङ गाउँपालिका तथा दक्षिणमे खोटाङ जिला धरि फैलल अछि ।